كوردستانی Archives - Page 687 of 724 - رۆژنامه‌ی خه‌بات\nسه‌ره‌تا كوردستانی (په‌ڕ 687)\nرێككەوتن زامنی سەقامگیری هەرێمە\nسەلام عەبدوڵڵا مێژووی ئەم چەندین دەیەی دوایی سەلماندی هەر كاتێك نێوانی پارتی و یەكێتی ئاسایی و بێ كێشە بووبێ، بەو پێیەش، هەرێم ئارام و بێ گرفت بووە، بە پێچەوانەشەوە هەر كاتێك نێوانی ئەم دوو هێزە ناخۆش بووبێ، كە خاوەنی چەك و دەسەڵات بوون ئەوا یەكسەر هەرێم ئاڵۆز بووە و پێگەی لاواز و لە كەناری داڕماندا بووە، ئەمەش ڕاستییەك كە هەردوولا …\nفراكسیۆنە كوردستانییەكان لە ئەنجوومەنی نوێنەران، راگەیەندراوێكیان بڵاو كردەوە و رایانگەیاند، هەموو هەوڵێكی خۆیان بۆ بەدەستهێنانی مافەكانی خەڵكی هەرێمی كوردستان و ناوچە كوردستانییەكان، دەخەنە گەڕ. ئەمڕۆ دووشەممە، شەش فراكسیۆنی كوردستانی لە ئەنجوومەنی نوێنەرانی عێراق، بە سەرپەرشتیی د. بەشیر حەداد، جێگری سەرۆكی ئەنجوومەنی نوێنەرانی عێراق، كۆ بوونەوە. دوای كۆبوونەوەكە، لە ڕاگەیەندراوێكدا، جەخت كراوەتەوە كە، هەموویان كۆكن لەسەر ئەم خاڵانە: یەكەم: فراكسیۆنە كوردستانییەكان پاڵپشتیی …\nڕۆژی دووشەممە ٢١ـی ١ـی ٢٠١٩ لە سەلاحەددین سەرۆك مەسعود بارزانی پێشوازی لە به‌ڕێز محه‌مه‌د حاجی مه‌حموود سكرتێری گشتیی حزبی سۆسیالیست دیموكراتی كوردستان كرد. لە دیدارەكەدا بارودۆخی سیاسیی هەرێمی كوردستان و عێراق و ناوچەكە و دوایین پێشهاتەكان و گۆڕانكاری و هاوكێشەكان لە ئاستی عێراق و ناوچەكە تاوتوێ كرا. هەر لەو كۆبوونەوەیەدا بیروڕا لەبارەی پەیوەندییەكانی هەرێم و بەغدا و هەوڵەكان بۆ چارەسەركردنی …\nسه‌رۆك بارزانی پێشوازی له ئه‌یاد عه‌لاوی ده‌كات\nرۆژی دوو شه‌ممه 21ـی1ـی2019 له سه‌لاحه‌ددین سه‌رۆك مسعود بارزانی پێشوازیی له ئه‌یاد عه‌لاوی سه‌رۆكی ئیئتیلافی وه‌ته‌نی عێراقی كرد. له دیداره‌كه‌دا بیروڕا له‌باره‌ی بارودۆخی سیاسی عێراق و په‌یوه‌ندییه‌كانی نێوان هه‌ولێر و به‌غدا ئاڵوگۆڕ كرا و پێشهات و گۆڕانكارییه‌كانی ناوچه‌كه‌یش ته‌وه‌رێكی دیكه‌ی دیداره‌كه‌ی نێوان سه‌رۆك بارزانی و ئه‌یاد عه‌لاوی بوو.\nهاوپەیمانان پشتگیریی خۆیان بۆ هێزی پێشمەرگە دووپاتكرده‌وه\nئەمرۆ دووشەممە 21/1/2019 مەسرور بارزانی راوێژکاری ئەنجوومەنی ئاسایشی هەرێمی کوردستان پێشوازیی لە جەنەڕال ئۆستن ڕێنفورت، بەرپرسی ژووری ئۆپەراسیۆنی هاوپەیمانان لە بەغد و شاندی یاوەری کرد. لەم دیدارەدا دوا پەرەسەندنەکانی ناوچەکە و پێشخستنی زیاتری میکانیزمی هەماهەنگی نێوان هێزه پەیوەندیدارەکان و روبه‌ڕوبوونه‌وه‌ی هەڕەشەی تیرۆریزم گفتوگۆیان لەسەر کرا. مەسرور بارزانی، وێڕای جه‌ختكردنه‌وه له هاوکاری زیاتری هێزی پێشمەرگە بۆ رێگریكردن له جموجۆڵ و روبه‌ڕوبوونه‌وه‌ی …\nئیدارەی سەپێندراوی کەرکووک دەیان ماڵی کورد دەربەدەر دەکات\nبەپێی زانیارییەکان بە بڕیاری ئیدارەی سەپێندراوی کەرکووک داوا لە سەرۆک خێزانەکانی دەیان ماڵی کورد كراوە لە سنووری موسەیەجەی گەڕەکی عەرەفەی شاری کەرکووک، خانووەكانیان چۆڵ بکەن، ئەوەش دوای ئەوەی ١٥ ساڵ پێش ئێستە خانووەكانیان لە حکوومەت کڕیوەتەوە. ھەر بەپێی زانیارییەکان، ئێستە سەرۆک خێزانەکان ناونووس کراون بۆ ئەوەی لە نزیکترین کاتدا خانووەکان چۆڵ بکەن، بە پێچەوانەوە دەردەکرێن. لەمبارەیەوە کامل ساڵەیی قایمقامی ناوەندیی …\nوه‌زاره‌تى پێشمه‌رگه و هاوپه‌یمانان : جموجۆلی چه‌كدارانى داعش زیادی كردووه\nله‌راگه‌یاندراوێكدا وه‌زاره‌تى پێشمه‌رگه‌ى هه‌رێمى كوردستان ڕایده‌گه‌ێنێت ، ئه‌مرۆ دووشه‌ممه 21/1/2019 به‌سه‌رپه‌رشتی كه‌ریم سنجاری وه‌زیری ناوخۆ و وه‌زیری پێشمه‌رگه به‌وه‌كاله‌ت و به ئاماده‌بوونی (سه‌ربه‌ست له‌زگین) بریكاری وه‌زاره‌ت و (فه‌ریق جه‌بار یاوه‌ر) ئه‌مینداری گشتی وه‌زاره‌ت و (فه‌ریق جه‌مال محمد) سه‌رۆك ئه‌ركان و ژماره‌یه‌ك له ئه‌فسه‌ره باڵاكانی وه‌زاره‌تی پێشمه‌رگه له‌گه‌ڵ نوێنه‌رانی هاوپه‌یمانیه‌تی نێوده‌وڵه‌تی له هه‌ولێر كۆبیوونه‌وه‌ی ده‌وری وه‌زاره‌تی پێشمه‌رگه و هاوپه‌نیته‌ی …\nسەرۆک بارزانی و ئەمینداری گشتیی یەکگرتوو، جەختیان لە دەستەبەركردنی یەكگوتاریی و تەبایی لە كوردستان کردەوە\nسەرۆك بارزانی پێشوازی لە ئەمینداری گشتیی یەكگرتووی ئیسلامیی كوردستان کرد و لە دیدارەکەدا بارودۆخی سیاسیی هەرێمی كوردستان و عێراق و ناوچەكە و دوایین پێشهاتەكان و گۆڕانكاری و هاوكێشەكان لە ئاستی عێراق و ناوچەكە تاوتوێ كرا. ڕۆژی یەكشەممە 20ـی 1ـی 2019 لە سەلاحەددین سەرۆك مەسعوود بارزانی پێشوازی لە مامۆستا سەلاحەددین بەهائەدین ئەمینداری گشتیی یەكگرتووی ئیسلامیی كوردستان كرد. لە دیدارەكەدا بارودۆخی سیاسیی …\nمەغریب دەیەوێ پێوەندیی ئابووری لەگەڵ هەرێم بەهێز بکات\nبڕیارە لە سەرەتای حەفتەی دابێ شاندێکی باڵای مەغریب سەردانی عێراق و ھەرێمی کوردستان بکات و لەو سەردانە بڕیار دەدرێت پێوەندیی مەغریب لەگەڵ ھەرێم و عێراق بەھێز بکرێ و گەشتە ئاسمانییەکانی نێوانیشیان دەست پێ بکەنەوە کە ماوەی چەند ساڵێکە ڕاگیراوە. ڕێکخەری سەردانی شاندی مەغریبی بۆ عێراق و ھەرێمی کوردستان، شارا قەرەداغی، بە ماڵپەڕی فەرمیی پارتی دیموکراتی کوردستانی گوت: “ماوەی چەند ساڵێکە …\nجوڵە دیبلۆماسیەكان بۆ ڕووی لە سەرۆكە؟\nسەلام عەبدوڵڵادوای ڕادەستكردنی كەركووك بەو ئاسانییە كە لە ئەنجامی پیلانێكی دۆزەخی بوو لەپێش هەموو شتێكدا مەبەستی لێدان لە هەیبەتی پۆستی سەرۆكایەتی هەرێم بوو بەو ئامانجەی كە ئیدی بەئاسانی دەتوانرێ لە پێگەی سەرۆك و سەنگ و قورسایی بدرێ بەو پێیەش ڕێگەخۆشكەربێت بۆ داڕمانی تەواوی قەوارەی هەرێم، هەربۆیە سەرەكوەزیرانی پێشووی عێراق، وەك پاڵەوانی سەركەوتووی جەنگ، خۆی لە شاشەی تەلەفزیۆنە نمایشكردو بە گوتارێكی …\n1...686687688...724په‌ڕ 687 of 724


حزبێكی ئیسلامی دانیشتوانانی خەلیفان نیگەران دەکات | دەزگاى زارى کرمانجى\nزاری کرمانجی - خەلیفان: حزبێكی ئیسلامی سیاسیی كوردستان، لە شارەدێی خەلیفانی سەر بە قەزای سۆران بە مەبەستی كاری خێرخوازی هەڵساوە بە دابەش كردنی هەندێ جۆری خۆراك تەنها بەسەر ئەندامانی حزبەكەی و خەلكی تری كەمدەرامەتی لێ بێبەش كردووە، ئەمەش ناڕەزایی خەلكی خەلیفانی لێكەوتۆتەوە و بە كارێكی نادادی و نایەكسانی دەزانن.\nبەهۆی تۆماركردنی حاڵەتێكی ڤایرۆسی كۆرۆنا، ماوەی پێنج رۆژە خەلیفان بە 40 هەزار دانیشتوویانیەوە، كەرەنتینە كراوە و هەموو جموجۆڵ و هاتنووچونێك قەدەغە كراوە، خەلكەكەی لە دۆخێكی دەروونی ناخۆش دەژین، ئەم كارەی ئەو حزبەی ئیسلامی هێندەی تر نیگەرانی كردوون و دەڵێن " حزبە ئیسلامیەکان هەمیشە باسی باسی یەکسانی دەکەن, ئەوەی لە خەلیفان کردیان دوور لە بەهاکانی ئیسلام بوو.\nئازاد خەلیفانی چاڵاكوانێكی شارەدێی خەلیفانە بە زاری کرمانجی گووت " دانیشتوانانی خەلیفان بە گشتی پابەندی رێنمایەكی حكومەت و وەزارەتی تەندرووستی و ناوخۆن، هێزە ئەمنیەکان رۆڵێكی باشیان هەیە لە كۆنتڕۆڵ كردنی بارودۆخەكە، بەڵام پێویستە حكومەت زیاتر ئاوڕ لە خەلیفان بداتەوە لە هەموو روێك بە تایبەت كەرتی تەندرووستی لە دابین كردنی داو و دەرمان و رەوانە كردنی پزیشكی پسپۆڕ چونكە ناتوانن بۆ چارەسەریە تەندرووستیەكان روو لە هیچ شوێنێك بكەین".\nلەبارەی دابەش کردنی خۆراک و خورادەمەنی ئەو چاڵاکوانە گووتی" بەشێك لە دەزگاخێرخوازیەكان تا رادەیەك هاوكاریان بۆ خەلكی خەلیفان هێناوە و هەندێكیشیان بەڵێنییان داوە لە رۆژانی داهاتوو شتوومەك و كەل و پەلی خواردن پێشكەش بە دانیشتووانان بكەن، بەڵام ئەوەی ئێمەی خەلكی خەلیفانی نیگەران كردووە، رەوانە كردنی هەندێ خۆراكە لەلایەن كۆمەڵی ئیسلامی کە تەنها بەسەر ئەندامەكانی خۆیان دابەش کردووە, ئەمەش بە کاری حزبی و سیاسی ئەژماری دەکەین نەك كاری مرۆیی و خێرخوازی، لەم كات و ساتە هەستیارەشدا كاتی حزبایەتیی نەبوو".\nئازاد خەلیفانی، گووتیشی" پێویست بوو كۆمەڵی ئیسلامی ئەو بڕە هاوكاریەی بۆ هەموو دانیشتوان یان سەرجەم كەمدەرامەتەكان دابەش كردبا، چونكە خەلك هەیە زۆر لە ئەندامانی كۆمەڵی ئیسلامی كەمدەرامەت تر و باری ئابوورییان خراپترە، ئەگەر مەبەستییان خێرە و دەتوانرا پێشكەش بەوانیش كرابا نەك تەنها ئەندامانی خۆیان".\nئاماژەشی بەوەدا" ئەم كارەی كۆمەڵی ئیسلامی لە خەلیفان كرا، بریندار كردنی هەستی خەلكی بوو بە تایبەت كەسانی كەمدەرامەت، ئەو كارە لە خۆ دەرخستن و كاری تەسكی حزبایەتی زیاتر هیچی تر نییە و خەلكیش بە گشتی بەم كارەی ئەوان دڵخۆش نین".\nسەرباز بایز گەنجێكی دانیشتووی سنووری خەلیفانە بە زاری کرمانجی گووت" لە ماوەی كەرەنتیینەكردنی گشتی خەلیفان و دەرووبەری، وەفدێكی حزبی كۆمەڵی ئیسلامی كوردستان هاتووە بۆ خەلیفان بە حساب خێر بە خەلك دەكەن، بەداخەوە لەلایەن ئەو حزبەی ئیسلامی هەر یەكێك لە ئەندامانی خۆی نەبووایە هاوكاریان نەدەكرد، ئەمەش بە كارێكی زۆر خراپ دەزانین و دڵی زۆر خەلكی هەژار و كەمەدارەتییان شكاند و کاردانەوەی نەرێنی بەدووای خۆیدا هێناوە".\nزیاتر دەڵێ" لە خەلیفان ماڵی ئەوەندە هەژار دراوسێی ئەندامەكەی كۆمەڵی ئیسلامی بوو كە خێری هەموو دونیای پێدەچێت، بەڵام بە بڕیاری ئەو حزبە بڕە هاوكاریەكە نەی گرتەوە و بێبەش كران، ئەمەش كارێكی زۆر نایەكسانی و دوور لە مرۆڤایەتی بوو، لە ئێستەدا حزبایەتی ئەوە كە بەبێ جیاوازی بتوانی خزمەت بكەی، نمونەی دەزگای خێرخوازی بارزانی كە بێ گوێدان بە حزبایەتی هاوكاریەكان هەموو كەس و لایەن و هەموو شا و شارۆكەیەك دەگرێتەوە".\nلای خۆشیەوە، وەیسی سەعید ئەندامی لیژنەی ئەوقاف و كار و باری ئاینی لە پەرلەمانی كوردستان بە زاری کرمانجی راگەیاند:" یەكێك لە كارە پیرۆزەكان كە هەمیشە ئاینی پیرۆزی ئیسلام هانی هەموو موسڵمانان دەدات پێوەی پابەندبن و ئەنجامی بدەن، خێركاری و كاری بەخشینە، مایەی خۆشحاڵییە لە كاتی درووست بوونی رەوشێكی نەخوازراو بار و دۆخێكی نەخوازراو بەسەر هەرێمی كوردستاندا دێت، خەلكی دەوڵەمەند و خێرومەند و خێرخواز دەستی هاوكاری و یارمەتی بۆ یەكتری درێژ دەكەن ئەمە هەنگاوێكی زۆر گرنگە و مایەی دەستخۆشی و رێزە".\nروونی کردەوە, بەخشین و خێر, ئەبێتە هۆكارێك بۆ بڵاو بوونەوەی زیاتری برایەتی و خۆشەویستی لە نێوان هەموو چین و توێژەكانی كوردستان، ئەوەی لە هەمووی گرنگترە لە كاتی ئەنجامدانی هەر خێرێك یا هەر كارێكی بەخشین و چاكە، هیچ جیاوازیەك نەكات، بەتایبەت لە رەوشێكی وەك ئێستە كە جیهان گیرۆدەی دەستی كۆرۆنایە، پێویستە ئەوانەی باری ئابووریان باش نییە بەبێ جیاوازی پێداویستی و هاوكاریان پێشكەش بكرێت".\nئەو ئەندامەی پەرلەمانی کوردستان دەڵێت" لە شەرعی ئیسلامیش ناكرێت جیاوازی لە نێوان خەلكی كەمدەرامەت بكرێت، ئەوجا جیاوازی خێلەكی یا لە روانگە سیاسیەكەی، چونكە جیاوازی كردن دەبێتە هۆكارێك بۆ بڵاوبوونەوەی دووبەرەكی و درووست بوونی رق و كینە، باشتر هیچ جیاوازیەك نەكرێت ئاینی پیرۆزی ئیسلامیش بەوشێوەیە هانمان دەدات".\nوەیسی سەعید , گووتیشی" گرنگە هەموو دەزگا خێرخوازیەكان لە ژێر هەر ناو و درووشمێك بێت، ئاینی یا نەتەوەی بێت یاخود بە درووشمی مرۆڤ دۆستی بێت، لە كاتی ئەنجامدانی بەخشین و كارە خێرخوازیەكانی خۆیان هیچ جیاوازیەك لە نێوان خەلك و هاووڵاتییاندا نەكات، بیر لەوە نەكەنەوە كەسانێك ئەندامی ئێمەیە و خێری پێدەكەین و كەسانێك ئەندامی ئێمە نەبێت بێبەش بكرێت، بەداخەوە ئەمە دیاردەیەكی زۆر ناشرینە دەمێكە ئێمە لە كوردستان هەستی پێدەكەین، لە كاتی جەژن و کاتەکانی تر هەبووە لەگەڕەكێك خێر بۆ ماڵێك چووە ماڵێك پشتگوێ خراوە ئەمەش بۆ سیاسەتی هەندێ حزبی ئیسلامی دەگەڕێتەوە".


پسپۆڕانی ته‌ندروستی: دوو شه‌و زیاتر به یه‌ك جله‌وه مه‌خه‌وه\n:: AM:11:51:16/01/2021 \nزۆر كه‌س بۆ ماوه‌ی چه‌ند شه‌وێك به یه‌ك جله‌وه ده‌خه‌ون، پێیان وایه پیس نابێت و ئاساییه بۆ یه‌ك هه‌فته‌ش له‌به‌ری بكه‌ن، به‌ڵام پسپۆڕان ده‌ڵێن: مه‌ترسیی زۆره.\nبه‌پێی هه‌واڵێك كه ماڵپه‌ڕی alsumaria بڵاوی كردووه‌ته‌وه، پسپۆڕانی ته‌ندروستی دوای چه‌ندان توێژینه‌وه بۆیان ده‌ركه‌وتووه، ئه‌گه‌ر دوو شه‌و زیاتر به یه‌ك جله‌وه بخه‌ون، پێستتان تووشی خوران و سووربوونه‌وه ده‌بێت.\nڕوون كراوه‌ته‌وه، قوماشی جله‌كه كه به‌ر پێستی جه‌سته‌ت ده‌كه‌وێته‌وه، وا ده‌كات به‌كتریای زیانبه‌خش و پێستی مردوو له‌سه‌ر جله‌كه بنیشن، ئه‌گه‌ر چه‌ند شه‌وێكیش له‌سه‌ر یه‌ك هه‌مان جل له‌به‌ر بكه‌یته‌وه، ئه‌و به‌كتریا نیشتووه زیان به‌پێستت ده‌گه‌یه‌نێت و تووشی خورانت ده‌كات.\nپسپۆڕان ده‌ڵێن، ئه‌و به‌كتریایه له‌سه‌ر جله‌كه‌وه بۆ پێستت و دواتر بۆ سه‌ر جێیه‌كه‌ت هاتوچۆ ده‌كه‌ن، ئه‌مه‌ش هه‌م جله‌كه و هه‌م خۆت و هه‌م جێیه‌كه‌شت پیس ده‌كات، به‌پێی تێپه‌ڕینی كات ئه‌گه‌ری هه‌یه تووشی هه‌وكردنی پێستت بكات.\nئه‌گه‌ر بۆ ماوه‌یه‌ك له‌سه‌ر ئه‌م كاره به‌رده‌وام بیت، ڕه‌نگه شووشتنی جله‌كانت له‌گه‌ڵ جله خاوێنه‌كانیشت باش نه‌بێت، چونكه به‌كتریاكان تا زیاتر بمێننه‌وه زیاتر ده‌نیشن، به شووشتنی ئاسایی خاوێن نابنه‌وه، به‌ڵكو بۆ جله‌كانی تر كه له‌گه‌ڵیدا ده‌شۆیت، ده‌گوازرێنه‌وه.\nدووباره له‌به‌ركردنی جلێك بۆ چه‌ندان شه‌و، ته‌نیا مه‌ترسیی بۆ ته‌ندروستیت نییه، به‌ڵكو به‌هۆی ئه‌و خورانه‌ی تووشت ده‌كات و بۆنی ناخۆش بۆ جه‌سته‌ت له‌كاتی خه‌ودا دێنێت، ناهێڵێ به‌باش بخه‌ویت و مێشكت ئارام نابێ، بۆیه خه‌ویشت لێ بكه‌وێت پشوو ناده‌یت و خه‌وه‌كه‌ت ته‌ندروست نابێت.\nپسپۆڕان ده‌ڵێن، باشتر وایه هه‌موو دوو شه‌و جارێك جلی خه‌وه‌كه‌ت بگۆڕیت، ته‌نانه‌ت ئه‌گه‌ر به ڕووكه‌ش هیچ پیس نه‌بوو و ئاره‌قیشت پێوه‌ی نه‌كردبووه‌وه.\nتوێژه‌ران: مێش هه‌ڵگری 200 جۆر به‌كتریایه و بۆ خۆراكه‌كانتانی ده‌گوازێته‌وه\nدیسان چین.. سه‌رهه‌ڵدانه‌وه‌ی ئه‌نفله‌وه‌نزای به‌راز


وردەكاری كۆبوونەوەی نێوان ئۆپەراسیۆنە هاوبەشەكانى عيراق و پێشمەرگە ئاشكرا دەكرێت – تۆڕی میدیایی خەڵک\n2020/07/06 - 7:00 PM\nئۆپەراسیۆنە هاوبەشەكانی عیراق، وردەكاریی كۆبوونەوەی لەگەڵ فەرماندەیی هێزی پێشمەرگە ئاشكرا دەكات و ئەو هەواڵانەش ڕەتدەكاتەوە كە سەبارەت بە گەڕانەوەی پێشمەرگە بۆ كەركوك بڵاوكرانەوە.\nبەپێی ڕاگەیەندراوێك كە ئەمڕۆ دوو شەممە لەلایەن ئۆپەراسیۆنە هاوبەشەكانی عیراقەوە بڵاوكرایەوە”فەرماندەیی ئۆپەراسیۆنە هاوبەشەكان بە ئامادەبوونی نوێنەرانی وەزارەتی بەرگری و وەزارەتی ناوخۆ و ئاژانسەكان و دەزگا ئەمییەكان كۆبوونەوەكانی لەگەڵ فەرماندەیی هێزەكانی پێشمەرگە دەستپێكرد، لە كۆبوونەوەكەشدا گفتووگۆ لەسەر پرسە مەیدانییە گرنگەكانی پەیوەست بە سنوری جیاكرەوەی نێوان پاسەوانی هەرێم و هێزە فیدراڵییەكان كرا، وێڕای تاوتوێكردنی كەلێن و بۆشاییە ئەمنییەكان كە لەلایەن گروپە تیرۆریستییەكانەوە دەقۆزرێنەوە”.\nهەر لە ڕاگەیەندراوەكەدا هاتووە”چاوپێكەوتنەكە پیشەگەریی بوو كە ئامانج لێی كاركردن بوو بۆ چارەسەركردنی كێشە و ئاستەنگەكانی بەردەم بنبڕكردنی تیرۆر و ڕاگرتنی ئاسایش و سەقامگریی لەو ناوچانە كە لە چوارچێوەی سنوری چالاكی هێزە فیدراڵییەكانن بۆ قەڵاچۆكردنی تیرۆر”.\nئۆپەراسیۆنە هاوبەشەكان ڕەتیدەكاتەوە لە كۆبوونەكەدا گفتووگۆ لەسەر گەڕانەوەی پێشمەرگە كرابێت بۆ كەركوك یان هەر ناوچەیەكی تر وەك ئەوەی لەلایەن هەندێكەوە بانگەشەی بۆ كرا، داواشی لە تەواوى میدیاكان كرد، زانیارییەكانیان لە سەرچاوە فەرمییە ڕێگەپێدراوەكان وەربگرن لە فەرماندەیی ئۆپەراسیۆنە هاوبەشەكان ( شانەی میدیای ئەمنى و وتەبێژی ئۆپەراسیۆنە هاوبەشەكان)، و بەدووربن لە بەلاڕێدابردنی ڕای گشتی، یان ڕێكردن لەگەڵ ئەو هەواڵانەی دوورن لە ڕاستییەوە.\nئۆپراسیۆنە هاوبەشەكانی عیراقپێشمەرگەعيراقكەركوكهەرێمی كوردستان\nعەبدوڵڵا ئەحمەد؛ ئەمرۆ مردن بە ڤایرۆسی كۆرۆنا كەمی كردووە


سەرکەوت شەمسەدین: پارتی لە قومارێکدا نەوتی هەرێمی دۆڕاندووە بە تورکیا – کوردی – RojNews.News\n17/11/2020 - 7:49:25 am\nسەرکەوت شەمسەدین ئەندامی ئەنجومەنی نوێنەرانی عێراق لەبارەی تێپەراندنی یاسای قەرز لە پەرلەمانی عێراق پێیوایە، کە ڕادەستکردنی نەوت بە بەغدا لە “قازانجی” خەڵکی هەرێمی کوردستاندایە، ئەوەش دەخاتەڕوو کە بەغدا ئامادەیی دەربڕیوە مانگانە ٧٠٠ ملیار دینار بنێرێت بۆ هەرێمی کوردستان، لەبەرامبەردا هەولێر ڕۆژانە ٢٥٠ هەزار بەرمیل نەوت ڕادەستی بەغدا بکات، تورکیاش بە بەربەستێکی سەرەکیی نەگەیشتنە ڕێککەوتنی هەولێر و بەغدا دەزانێت و دەڵێت: پارتی لە قومارێکدا نەوتی هەرێمی کوردستانی دۆڕاندووە بە تورکیا.\nسەرکەوت شەمسەدین یەکێکە لە نوێنەرانی کورد لە ئەنجومەنی نوێنەرانی عێراق و بە یەکێک لە پەرلەمانتارە ئۆپۆزسیۆنەکانی دەسەڵاتی هەرێمی کوردستان ناوبانگی دەرکردووە، لە چاوپێکەوتنێکدا لەگەڵ ڕۆژنیوز وەڵامی چەندین پرسیار دەربارەی تێپەڕاندنی یاسای قەرز لە پەرلەمانی عێراق و سوود و زیانەکانی ئەو یاسایە بۆ هەرێمی کوردستان و هۆکاری نەگەیشتنە ڕێککەوتنی بەغدا و هەولێر دەداتەوە.\n– پەسەندکردنی یاسای قەرز لە ئەنجومەنی نوێنەرانی عێراق کاردانەوەی زۆری لێکەوتەوە، حکومەتی هەرێم پەسەندکردنی ئەو یاسایەی بە “موفاجەئە” ناوبرد، ئایا ئەمە موفاجەئەبوو یاخود ئامادەکاریی پێشوەختەی بۆ کرابوو؟\n“دوو هەفتە پێش ئێستا ئەم پرۆژە یاسایە هاتووەتە پەرلەمان”\nسەرکەوت شەمسەدین: حکومەتی هەرێم ماوەیەکی زۆرە لە موفاجەئەدا دەژی، لە ٢٠١٤ەوە ئەم حکومەتە لە موفاجەئەدا دەژی، چونکە ئەم حکومەتە ڕێگای ئەنقەرەی گرتووە لەبری ئەوەی ڕێگای بەغدا بگرێتەبەر، لەکاتێکدا دەستوور ڕێگای پێداوە ڕێگەی بەغدا بگرێتە بەر و لەگەڵ بەغدا گفتوگۆ بکات، هەروەها سەرۆکی هەرێم و سەرۆکی حکومەت دوو کەسی بێ ئاگان لە میدیای عەرەبیی و سیاسەت لە عێراقدا، ئەگینا موفاجەئەی لە چی دایە کە لەڕاستیدا دوو هەفتە پێش ئێستا ئەم پرۆژە یاسایە هاتووەتە پەرلەمان و خوێندنەوەی یەکەم و دووەمی بۆ کراوە، بۆچی پەرلەمانتارانیان ئاگاداریان نەکردوونەتەوە؟\n– مادەم دوو هەفتە پێشتر پرۆژە یاساکە گەیشتبووە پەرلەمان بۆچی پەرلەمانتارانی کورد هۆشدارییان لەسەر نەدا؟\n“ئێمە لە ٢٠١٨ەوە هۆشداریی لەسەر ئەو بڕگەیە دەدەین”\nسەرکەوت شەمسەدین: ئێمە لە ٢٠١٨ەوە هۆشداریی لەسەر ئەو بڕگەیە دەدەین کە بودجە بەرامبەر نەوت دەنێردرێت، هەر خۆم لەگەڵ ئەحمەدی حاجی ڕەشید و هۆشیار عەبدوڵا چووینەتە دادگای باڵای فیدراڵیی عێراق بۆ ئەوەی کەیسی نەوتی هەرێم لە ڕێگەی دادگاوە یەکلایی بکرێتەوە، ئێمە پشتگیریی ئەوەشمان کردووە، کە حکومەتی عێراق خۆی نەوتی هەرێم بگرێتەوە، جا بە دادگا دەبێت یاخود بە هێز، تەنانەت گەشت لە سەرۆکی حکومەت و سەرۆکی هەرێم قەدەغە بکات، ئێمە دەمانزانی ئەو هێزەی لەناو پەرلەمانی عێراق و شەقامی عێراقیدا گەشە دەکات، ڕێگا نادات جارێکی دیکە هەرێم نەوت بە ئارەزووی خۆی بفرۆشێت و پارەش بە بەلاش لە عێراق ببات و لێرەش تاڵانی بکات و هیچ بەشدارییش نەکات لە داهاتی عێراقدا، ئێمە پێشتر هۆشداریمان دا چونکە دەمانزانی فەرمانبەری هەرێم باجەکەی دەدەن نەک ئاغای بارزانی، ئاغای بارزانی ملیارەها دۆلاری پەیداکردووە لە قاچاخچێتی نەوت، دەوڵەتی تورک بە ملیارەها دۆلار قازانجی لە نەوتی هەرێم کردووە.\n– مەترسی ئەو بڕگەیە چییە کە لە یاسای پڕکردنەوەی کورتهێناندا هاتووە و بریتییە لە نەوت بەرامبەر بودجە؟\nسەرکەوت شەمسەدین: ئەم بڕگەیە مەترسییەکەی لە ٢٠١٣ەوە دەستیپێکرد، کاتێک کە لایەنە عێراقییەکان بڕیاریاندا ئەو بڕگەیە جێبەجێ بکەن، کە ئەگەر هەرێم نەوت نەنێرێت ئەوانیش بودجە نانێرن، ئەمە دوای سیاسەتی شکستخواردووی نەوت بوو بە سەرپەرشتی نێچیرڤان بارزانیی کە ڕاستەوخۆ نەوتیان فرۆشت، کە لەڕاستیدا ڕادەستی تورکیایان کرد، ئەوە بووە هۆی ئەوەی بیانوو بدەن بەدەست عێراقەوە بۆ ئەوەی مووچەی فەرمانبەران ببڕن، تەنها چوار کەس ئاگاداری داهاتی نەوتی هەرێمن، لە تورکیا ئەردۆغان و لێرەش مەسعود بارزانی و نێچیرڤان بارزانی و مەسرور بارزانییە، ئێمە لەوە دڵنیابووین کە هەرێمی کوردستان ئەم نەوتە ڕادەست ناکات، چونکە تورکیا بەشێکی زۆری ئەو نەوتەی کۆنترۆڵ کردووە، پارتی لە قومارێکدا نەوتی هەرێمی کوردستانی دۆڕاندووە.\n– لە یاساکەدا دەڵێت ئەگەر هەرێم نەوت بنێرێت ئێمەش بودجە دەنێرین، هەستناکەیت ئەمە بڕگەیەکی لاستیکییە کە عێراق و هەرێمیش دەتوانن لە بەرژەوەندیی خۆیان بیشکێننەوە؟\n” کازمی لەگەڵ سزادانی فەرمانبەرانی هەرێم نییە”\nسەرکەوت شەمسەدین: ئەمە دەکەوێتەوە سەر ئەو کەسەی لە بەغدا کار دەکات، کازمی لەگەڵ سزادانی فەرمانبەرانی هەرێم نییە، بەڵام ئەمە واتای ئەوە نییە کە هێزە سیاسییەکانی عێراق لەگەڵ ئەمەدا نین، سیاسەتەکانی پارتی وایکردووە شەقامی عەرەبی هاوسۆز نەبێت لەگەڵ خەڵکی کوردستان، بۆیە بەشێوەیەکی نەژادپەرستیی گفتوگۆیان لەگەڵ عێراقدا کردووە، هێشتا حکومەتی عێراق ئەگەر بییەوێت دەتوانێت پارە بۆ هەرێمی کوردستان بنێرێت، بەڵام ڕووبەڕووی فشاری گەورەی لایەنەکانی باشور و ناوەڕاستی عێراق دەبێتەوە.\n– بڕیاربوو تا کۆتایی ساڵی ٢٠٢٠ ئەو ڕێککەوتنەی کە کراوە لە نێوان هەولێر و بەغدا بەردەوامبێت و بەغدا مانگانە ٣٢٠ ملیار دینار بۆ هەرێم بنێرێت، بۆچی لەمکاتەدا ئەم یاسایە پەسەند کرا؟\n“عێراق ئامادەیە لە بەرامبەر ٢٥٠ هەزار بەرمیل نەوت ٧٠٠ ملیار دینار بۆ هەرێم بنێرێت”\nسەرکەوت شەمسەدین: چونکە عێراق خۆیشی کورتهێنانی هەبوو، پارەکەی بۆ نەدەدرا پێویستی بە قەرز بوو، لایەنە عێراقییەکان هەوڵیاندا لە یاساکەدا بڕگەیەک زیادبکەن بۆ هەرێمی کوردستان کە بڕێک نەوت دیاریی بکەن بۆ هەرێمی کوردستان تا لە ڕێگەی سۆمۆوە بیفرۆشێت، لەبەرامبەر ناردنی پشکی هەرێمی کوردستان، بۆ زانیاریشتان ئەگەر هەرێمی کوردستان مانگانە ٢٥٠ هەزار بەرمیل نەوت ڕادەستی عێراق بکات و خەرجیی تێچوونەکەی هاوشێوەی عێراق بێت، ئەوا عێراق ئامادەیە مانگانە نزیکەی ٧٠٠ ملیار دینار بۆ هەرێمی کوردستان بنێرێت.\n– نێچیرڤان بارزانی لە کۆنگرە ڕۆژنامەنووسییەکەی ١٥ی ئەم مانگە دەڵێت ئەگەر عێراق مانگانە ٩٠٠ ملیار دینار بۆ هەرێم بنێرێت، ئەوا ئامادەن نەوتەکەیان ڕادەست بکەن..\n“نێچیرڤان دەیەوێت لەسەر دوو پەت یاری بکات”\nسەرکەوت شەمسەدین: ئەوە تەڵەکەیەکە، نێچیرڤان دەیەوێت لەسەر دوو پەت یاری بکات، داهاتی نەوتی هەرێمی کوردستان ٥٠٪ تا ٦٠٪ تا ٧٠٪ی بۆ کۆمپانیاکان دەچێت، بەڵام لە عێراقدا زۆر بڕوات ٢٠٪ زیاتر ناڕوات، کە دەکاتە نزیکەی ١٠ دۆلار، نێچیرڤان دەیەوێت لەگەڵ ئەو ٩٠٠ ملیارەدا کرێی کۆمپانیاکان و بۆرییەکە و کۆمپانیای سکویریتیش بدات، ئەم تاڵانکارییەی پارتی و یەکێتی دەستیانپێکردووە تەنها بەهەدەردانە.\n– کەواتە هەرێم نەوتەکەی ڕادەستی بەغدا بکات قازانجێتی یاخود خۆی بیفرۆشێت؟\n“خەڵکی هەرێمی کوردستان وا قازانجییەتی ڕادەستی بەغدای بکات”\nسەرکەوت شەمسەدین: خەڵکی هەرێمی کوردستان وا قازانجییەتی ڕادەستی بەغدای بکات، بەڵام بەدڵنیاییەوە لە قازانجی کۆمپانایاکانی پارتی و یەکێتی نییە، چونکە ئەو پارە زۆرەی کۆمپانیاکانی پارتی و یەکێتی لە فرۆشتنی نەوت بەمشێوازەی ئێستا دەستیان دەکەوێت، لەوەی عێراقدا دەستیان ناکەوێت، ئەمە هۆکارە سەرەکییەکەیەتی لەگەڵ پشکی لایەنی تورکیش.\n– بەڵام نێچیرڤان بارزانی دەڵێت عێراق ئامادەنییە نەوتی هەرێمی کوردستان وەربگرێت؟\n“بەغدا نەوتی هەرێمی کوردستان بەو هەموو ناشەفافییەوە ناوێت”\nسەرکەوت شەمسەدین: بەغدا نەوتی هەرێمی کوردستان بەو هەموو ناشەفافییەوە ناوێت، بەغدا نەوتێکی دەوێت وەکو نەوتەکەی خۆی، کە تێکچووەکەی ئەوپەڕی بگاتە ١٠ دۆلار، بەڵام ئەوەی ئەمان تەنها ١٠ بۆ ١٢ دۆلاری وەک داهات دەمێنێتەوە.\n– ڕێککەوتنی ٥٠ ساڵە تاچەند ڕێگرە لە ڕادەستکردنی نەوت بە بەغدا؟\n“دەستی هەرێمی کوردستانی بەستووە لە فرۆشتنی نەوت”\nسەرکەوت شەمسەدین: هەم ئەو ڕێککەوتنە ٥٠ ساڵییە و هەمیش کۆمەڵێک ڕێککەوتنی ژێربەژێری دیکەیان هەیە، کە وادەکات لە هەرێمی کوردستان دەستکراوە نەبن لە فرۆشتنی نەوت، ئەمەش لەپێناو پاراستنی بنەماڵەی بارزانییە، بۆ ئەوەی هەرکاتێک لایەنەکانی دیکە لە هەرێمی کوردستان بتوانن هەڵبژاردن ببەنەوە یاخود عێراق بیەوێت سزایان بدات، بتوانن بەهۆی بەرژەوەندییەکانیان لەگەڵ لایەنی تورکی، بێن و بەرگریی لە پارتی و بنەماڵەی بارزانی بکەن، بەڵام هەر ڕۆژێکیش بێت ئەردۆغان دەیانفرۆشێت.\n– ئەگەر هەرێم نەتوانێت بگاتە ڕێککەوتن لەگەڵ بەغدا، چ ڕێگەیەکی دیکەی لەبەردەمدایە تا بیگرێتەبەر؟\n” تەنها ئەوەیە ئیفلاسبوونی خۆی ڕابگەیەنێت و هەڵبژاردنێکی پێشوەختە بکرێت”\nسەرکەوت شەمسەدین: تەنها ئەوەیە ئیفلاسبوونی خۆی ڕابگەیەنێت و هەڵبژاردنێکی پێشوەختە بکرێت و حکومەتێکی نوێ پێکبهێندرێت و حکومەت بەرپرس بێت لە یەکلاکردنەوەی ئەو مەلەفە لەگەڵ عێراقدا، یاخود ئەو ملیارەها دۆلار سەروەت و سامانەی بردوویانەتە دەرەوە، بیهێننەوە بۆ ئەوەی بە پێگەیەکی بەهێزترەوە بچنەوە بۆ دانووستان لەگەڵ بەغدا.\n‘ئابووریی سەربەخۆ’ چی بەسەر هەرێمی کوردستان هێنا؟\nترامپ ڕاوێژ لەسەر ئەگەری لێدان لە پێگەیەکی ئەتۆمی ئێران دەکات


:: PM:06:21:20/01/2021 \nبڕیاره ئه‌مشه‌و سه‌عات هه‌شت به‌كاتی كوردستان، ڕێوڕه‌سمی ده‌ستبه‌كاربوونی جۆ بایدن 46ه‌مین سه‌رۆكی ئه‌مه‌ریكا به‌ڕێوه بچێت، جیاواز له پێشوو به‌هۆی چه‌ند ڕووداوێكی سیاسی و ته‌ندروستی رێوڕه‌سمه‌كه جیاواز ده‌بێت.\nئێواره‌ی ئه‌مڕۆ دۆناڵد تره‌مپی سه‌رۆكی پێشووی ئه‌مه‌ریكا به‌بێ ئه‌وه‌ی ماڵئاوای بكات كۆشكی سپی جێهێشت، تره‌مپ نامه‌یه‌كی له دوای خۆی جێهێشتووه به‌بێ ئه‌وه‌ی ناوه‌ڕۆكه‌كه‌ی ئاشكرا بكات.\nبه پڕۆژه‌ی تر ده‌گه‌ڕێته‌وه\nیه‌كه‌مجاره له مێژووی ئه‌مه‌ریكادا سه‌رۆكێك چاوه‌ڕوانی رێوڕه‌سمی ده‌ستبه‌كاربوونی سه‌رۆكێكی تر نه‌كات، به‌ڵام ئه‌وه‌ی كه نیگه‌رانی دروست كردووه ئه‌وه‌یه لایه‌نگرانی تره‌مپ هێشتا به‌شێوه‌یه‌كی توندڕۆیی سه‌یری پڕۆسه‌كه ده‌كه‌ن.\nتره‌مپ ڕای گه‌یاند كه له داهاتوودا به پڕۆژه‌ی تر ده‌گه‌ڕێته‌وه، ئه‌وه‌یشی گوت" هیواداره جێهێشتنی كۆشكی سپی ماوه‌یه‌كی زۆر درێژه‌ی نه‌بێت".\nله‌گه‌ڵ ئه‌وه‌ی به‌رگه‌ی دیمه‌نه‌كانی ئاهه‌نگی ده‌ستبه‌كاربوونی بایدنی نه‌گرت، بڕیاری داوه كه له‌ماڵه‌كه‌یدا له فلۆریدا ده‌ست به پڕۆژه‌یه‌كی نوێ بكات.\nئه‌و هه‌نگاوه بۆ تره‌مپ به‌قورس دانانرێ، چونكه به‌پێی یاساكانی ئه‌مه‌ریكا جارێكی تر بۆی هه‌یه خۆی كاندید بكاته‌وه بۆ سه‌رۆكایه‌تی ئه‌مه‌ریكا، ئه‌گه‌ر هیچ تۆمه‌تێكی له‌سه‌ر ساغ نه‌بێته‌وه، چونكه ئێسته چه‌ندان سكاڵای له دژ تۆمار كراوه.\nبایدن له دووره‌وه سوێند ده‌خوات\nجیاوازییه‌كانی رێوڕه‌سمه‌كه‌ی ئه‌مڕۆ\nرێوڕه‌سمی ده‌ستبه‌كاربوونی بایدن له ناوچه‌كانی نزیك به ناشناڵ مۆڵه‌وه ده‌ست پێ ده‌كات تا ده‌گاته كۆشكی سپی، هه‌ر له نزیك ناشناڵ مۆڵ هه‌زاران ئاڵای ئه‌مه‌ریكا له زه‌وی چه‌قێنراون.\nئاهه‌نگی ده‌ستبه‌كاربوونی بایدن جیاواز له سه‌رۆكه‌كانی تری ئه‌و وڵاته ساز ده‌كرێت، ئه‌مه‌یش له‌لایه‌ك به‌هۆی رێكاره‌كانی رووبه‌ڕووبوونه‌وه‌ی ڤایرۆسی كۆرۆنا و له‌لایه‌كی تریش به‌هۆی ئه‌و گرژییانه‌ی دوای په‌لاماره‌كه‌ی رۆژی شه‌شی ئه‌م مانگه‌ی لایه‌نگرانی دۆناڵد تره‌مپ بۆ سه‌ر بینایه‌ی كاپیتاڵ.\nبایدن له دووره‌وه به‌هۆی ره‌وشی ته‌ندروستی وڵات سوێند ده‌خوات و كۆشكی سپیش له‌به‌رده‌م ره‌وشێكی ته‌ناهیی تونددایه.\nپێشتر وڵیه‌م واكه‌ر، فه‌رمانده‌ی پاسه‌وانی نیشتمانی واشنتن دی سی پایته‌خت گوتی "پاسه‌وانان له هه‌موو 50 ویلایه‌ته‌كه‌ی ئه‌مه‌ریكاوه هاتوون تا پشتگیری له پاسه‌وانی نیشتمانی پایته‌خت بكه‌ن و كۆشكی سپی بپارێزن".\nهه‌روه‌ك باسی له‌وه كردبوو كه نیگه‌رانییه ته‌ناهییه‌كان وایكردووه ژماره‌ی پاسه‌وانان له 10 هه‌زاره‌وه بۆ 25 هه‌زار پاسه‌وان زیاد بكرێن.\nئه‌گه‌ر له رێوڕه‌سمی ده‌ستبه‌كاربوونی سه‌رۆكه‌كانی پێشووی ئه‌مه‌ریكا به هه‌زار میوان هاتبن، ئه‌وه له كاتی سوێندخواردنی بایدن ته‌نیا هه‌زار میوان به‌شدارن. وا دانراوه لیدی گاگا، هونه‌رمه‌ندی ناسراوی ئه‌و وڵاته سروودی نیشتمانی ئه‌مه‌ریكی پێشكه‌ش بكات.\nله‌ته‌مه‌نی خۆمان سه‌ربه‌خۆی كوردستان ده‌بینین\nكورد و بایدن\nڕاسته ئه‌مڕۆ بایدن ده‌بێته سه‌رۆكی ئه‌مه‌ریكا، به‌ڵام پێش ئه‌وه‌ی فریای پرسه ده‌ره‌كییه‌كان بكه‌وێ، كۆمه‌ڵێك ئه‌ركی گه‌وره‌ی له ناوخۆی وڵاته‌كه‌ی له‌سه‌ر شانه، كۆرۆنا و ته‌نگژه‌ی تری سیاسیی كه پێویسته له‌ناو ئه‌مه‌ریكا چاره‌سه‌ر بكرێن به‌شێكی سه‌ره‌كین له ئه‌ركه‌كانی بایدن.\nزۆرێك له وڵاتانی دنیا چاویان له هه‌نگاوه‌كانی بایدنه، به‌ته‌واوی پێچه‌وانه‌ی تره‌مپ ده‌یبینن. ئه‌وه‌ی پێوه‌ندی به كورده‌وه هه‌یه هاوشێوه‌ی زۆرێك له وڵاتان ئومێد له‌سه‌ر داهاتووی بایدن هه‌ڵچنراوه.\nبه‌ڵگه‌ی به‌هێزی كورد بۆ ئه‌وه‌ی ئومێدی هه‌بێت ئه‌وه‌یه كه جۆ بایدن ئه‌وكاته‌ی كه سیناتۆر بوو له ئه‌نجوومه‌نی پیران له ساڵی 2006 پێشنیازی دروستكردنی سیسته‌مێكی به‌هێزی فیدراڵی سێ ناوچه‌یی بۆ عێراق كرد. پێشنیازه‌كه‌ی به‌جۆرێك بوو كه كورد و شیعه و سوننه له‌سێ هه‌رێمی جیاواز خۆیان خۆیان به‌ڕێوه ببه‌ن.\nهه‌روه‌ها له مێژووی كاری سیاسیی سه‌ردانی هه‌رێمی كوردستانی كردووه، ته‌نانه‌ت له دیدارێكدا به سه‌رۆك بارزانی گوتووه، من و تۆ له‌ته‌مه‌نی خۆمان سه‌ربه‌خۆی كوردستان ده‌بینین.\nئامانج عه‌لی چاودێری سیاسیی پێی وایه كه له‌سه‌رده‌می بایدن دنیا جیاوازتر ده‌بێت له ڕووی سیاسییه‌وه. ئه‌و بۆ "وشه" گوتی، ئه‌گه‌ر بایدن له‌سه‌ر ئه‌و سیاسه‌تی پێشووی مابێت ئه‌وه به‌دڵنیاییه‌وه كورد قازانجێكی گه‌وره‌ی لێ ده‌كات.\nسه‌رۆكی ئه‌مڕۆی ئه‌مه‌ریكا كێیه؟\nجۆ بایدن له سكرانتۆن له ویلایه‌تی پنسلڤانیا له 1942 له‌دایك بووه، سه‌ره‌تا له 1969 وه‌ك پارێزه‌ر كاری كردووه، دوای ئه‌وه له 1970 بووه‌ته ئه‌ندامی ئه‌نجوومه‌نی هه‌رێمی نیوكاسڵ، دوای سێ ساڵ و بۆ یه‌كه‌مجار له ژیانی سیاسی بووه ئه‌ندامی ئه‌نجووومه‌نی پیران، ئه‌وكات بچووكترین سیناتۆر بووه له مێژووی ئه‌مه‌ریكا و توانی بۆ شه‌ش خول له‌وێ بمێنێته‌وه.\nله 1988 بایدن یه‌كه‌مجار وه‌ك كاندیدی پارتی دیموكرات به‌شداری له هه‌ڵبژاردنی سه‌رۆكایه‌تی كرد، له 2008 جارێكی تر كاندید كرایه‌وه، به‌ڵام هه‌ردووجار شكستی هێنا، له 2017 نیازی خۆی بۆ به‌شداریكردن بۆ سێیه‌مجار له هه‌ڵبژاردن بۆ 2020 راگه‌یاند، بایدن كه به مامه‌ڵه‌ی نه‌شیاو له‌گه‌ڵ ژناندا ناسراوه، هه‌شت ساڵ له كۆشكی سپی وه‌ك جێگری ئۆباما كاری كرد.\nبایدن كه وه‌ك جێگری باراك ئۆباما، یه‌كه‌م سه‌رۆكی ره‌شپێستی ئه‌و وڵاته، كاری كرد، كامالا هاریسی، وه‌ك جێگری خۆی دیاری كردووه، كه كه‌سێكی ئاسیایی لاتینییه، به‌وه‌یش پێكهاته‌كانی ئه‌مه‌ریكای بۆلای خۆی راكێشا.


هێلكه یارمه‌تیده‌ره بۆ دابه‌زاندنی كێش\nهێلكه چه‌ندین پرۆتین و مادده‌ی سوودبه‌خشی تێدایه كه پێویسته بۆ جه‌سته‌ی مرۆڤ، هه‌روه‌ها به‌وهۆیه‌ی هێلكه زیاتر له به‌یانیاندا ده‌خورێت ئه‌وا سووده‌كه‌ی زیاتره بۆ جه‌سته، به‌وپێیه‌ی مرۆڤه‌كان به درێژایی شه‌و نان ناخۆن و ده‌خه‌ون، كاتێك به‌یانیان هێلكه ده‌خۆن بڕێكی پێویست مادده پێویسته‌كان به جه‌سته‌یان ده‌ده‌ن و ته‌واوی رۆژه‌كه چالاك ده‌بن.\nبه‌پێی نوێترین توێژینه‌وه‌كان له‌سه‌ر سووده‌كانی هێلكه، ده‌ركه‌وتووه كه به خواردنی هێلكه چه‌ندین مادده‌ی پێویست به جه‌سته ده‌به‌خشرێت و هه‌روه‌ها بۆ دابه‌زاندنی كێش زۆر به‌سووده، به‌وپێیه‌ی چه‌وی ده‌سوتێنێت به‌تایبه‌تی چه‌وری ورگ. هه‌ربۆیه توێژه‌ران رێنمایی ده‌ده‌ن به‌و كه‌سانه‌ی كێشیان زۆره‌و ئاره‌زووی لاوازبوون ده‌كه‌ن ئه‌وا به‌یانیان هێلكه بخۆن.\nهه‌روه‌ها رێنماییش ده‌ده‌ن كه زیاتر گرنگی بده‌ن به هێلكه‌ی كوڵاو به‌وپێیه‌ی سوودی زیاتره، له‌به‌رئه‌وه‌ی بڕی ته‌واوی مادده‌ی پێویست بۆ جه‌سته دابینده‌كات و پێویست به خواردنی زۆری جۆره‌كانی تر ناكات بخورێت له‌پێناو وه‌رگرتنی پرۆتین و مادده سوودبه‌خشه‌كان.\nخاك – لانه كاشان


هەسەدە گورزێكی كاریگەر لە هێزەكانی توركیا دەدات\nناوەندی راگەیاندن و چاپەمەنی هێزەکانی سوریای دیموکرات (هەسەدە) لەراگەیەندراوێکدا بڵاویکردەوە، "دەوڵەتی تورکیا و گروپە چەکدارەکانی سەر بەو وڵاتە هێرشەکانیان بۆ سەر گوندەکانی عەین عیسا و گوندەکانی گرێ سپی زیادکردوە، لە هێرشەکاندا، بە تایبەتی گوندەکانی، حوریە، خۆشان، خالدیە و رێگای ئێم4 دەکرێنە ئامانج".\nئاماژەی بەوەشکردوە، شەڕڤانەکانیان لە چوارچێوەی پاراستنی رەوادا، وەڵامی هێرشەکان دەدەنەوە، لە ئەنجامی بەرپەرچدانەوەی هێزەکانیاندا، لە ناوچەکانی خۆشان و خالدیە شەڕ رویدا، لە شەڕەکەدا سێ چەکدار کوژران و حەوت چەکداریش دیکەش برینداربون.\nروانگەی سوری لەدواین راپۆرتی خۆیدا لەبارەی گرژییەکانی سوریا کەوێنەیەکی دەست خەندان کەوتوە رایگەیاندوە، هێزەکانی سوریای دیموکرات (هەسەدە) داوایەکی هێزەکانی روسیای رەتکردوەتەوە بۆ ئەوەی گوند و ناوچەکانی سەر رێگەی نێودەڵەتی ناسراو بە M4 رادەستی هێزەکانی تورکیا بکات، چونکە ئەو رێگەیە دەبێتەهۆی دابڕانی هەردو شارۆچکەی عەین عیسا و کۆبانی و بۆ ئیدارەیەکی خۆسەری رێگەیەکی سەرەکی و ستراتیژییە.\nئاماژەی بەوەشکردوە، دوای رەتکردنەوەی داواکارییەکەش روانگەی سوری دیمەنی کشانەوەی هێزەکانی روسیای لەهەردو بنکەی عەین عیسا لەپارێزگای رەققە و بنکەی مباقر لەپارێزگای حەسەکە تۆمارکردوە و مۆسکۆ کەرەستە سەربازییەکان و بەڕێوەبردنی ژمارەیەک گوند و ناوچەی ئەو سنورەشی رادەستی حکومەتی سوریا کردوە.


100 هەزار بریندار\nئەمڕۆ ڕۆژی جیهانی یادكردنەوەی قوربانیانی ڕوداوەكانی هاتوچۆیە و بەڕێوەبەرایەتی هاتوچۆی پارێزگای سلێمانی داوادەکات، بەشێك لەو داهاتەی بەناوی ژینگە و ڕێگەوبان لە شۆفێران وەردەگیرێت بۆ بواری پەرەپێدانی هاتوچۆ خەرج بكرێتەوە.\nهاتوچۆی سلێمانی بڵاویکردووەتەوە، ڕۆژی جیهانی یادكردنەوەی قوربانیانی ڕوداوەكانی هاتوچۆ لەلایەن ڕێكخراوی تەندروستی جیهانی سەر بە نەتەوە یەكگرتوەكانەوە دیاریكراوە و ڕێكخەرانی ئەم ڕۆژە لە جیهاندا ئاماژە بەوەدەكەن، ساڵانە زیاتر لە ملیۆنێك كەس دەبنە قوربانی ڕوداوەكانی هاتوچۆ، لە هەر 24 چركەیەكدا كەسێك بە ڕوداوەكانی هاتوچۆ گیان لەدەستدەدات و ڕێژەكەش تا دێت ڕوو لە هەڵكشان دەكات.\nبەپێی ئامارێکی وەزارەتی تەندروستی عیراق، لە ساڵی 2008 تاوەكو ساڵی 2018 واتە لەماوەی 10 ساڵدا بەهۆی ڕوداوەكانی هاتوچۆوە نزیكەی 23 هەزار كەس گیانیان لەدەستداوە و 79 هەزار كەسیش برینداربون و زیانی یەك ملیار دۆلاریشی لە ئابوری عێراق داوە، هەروەها بەگوێرەی ئامارەكانی وەزارەتی تەندروستی حكومەتی هەرێمیش، ساڵانە زیاتر لە هەزار كەس بەهۆی روداوەكانی هاتوچۆوە گیانلەدەستدەدەن و 10 هەزار كەسیش برینداردەبن.\nبەڕێوەبەرایەتی هاتوچۆی سلێمانی جەخت دەكاتەوە لەوەی هۆكاری ڕوداوەكانی هاتوچۆ بەشێكی پەیوەندی بەخراپی ڕێگاوبانەكان و بەشەكەی دیكەشی پەیڕەونەكردنی یاسای هاتوچۆیە لەلایەن شۆفێرانەوە.\nداواش دەکات حكومەتی هەرێمی كوردستان بودجەی تایبەت‌و ستراتیژێكی نیشتیمانی بۆ كەمكردنەوەی قوربانیانی هاتوچۆ دابڕێژێت و بەشێك لەو داهاتەی بەناوی ژینگەو رێگەوبان لەشۆفێران وەردەگیرێت لەهەرێمی كوردستان، بخرێتە سندوقێكی تایبەتەوەو پارەكەی بۆ بواری پەرەپێدانی هاتوچۆ خەرجبكرێتەوە.\nهاتوچۆی سلێمانی باسی لەوەشکردووە، بە داخەوە ئەمساڵ لەكاتێكدا ئەم یادە دێتەوە، سەرپێچی شۆفێران زیادیكردوە و ئەوەش بەهۆی بارودۆخی گشتیەوە، زەمینەی لێپرسینەوەو سزادانی سەرپێچیكاران سەخت بوەو دۆخی ئەفسەران‌و كارمەندانیش دژوارو نالەبارە بەهۆی دواكەوتن‌و كەمكردنەوەی موچە لەلایەك‌و بڵاوبونەوەی پەتای كۆرۆناش لەلایەكی دیكەوە لەگەڵ بێباكی بەشێكی زۆری شۆفێرانیش، بەپێوستی دەزانێت لەڕێگەی دەزگاكانی راگەیاندن‌و ناوەندەكانی خوێندنەوە هۆشیاری زیاتر بدرێت بەهاوڵاتیان‌و شۆفێران لەو هەڵانەی دەبنە هۆكاری ڕوداوی كارەساتباری هاتوچۆ.


چه‌کدارانی شه‌باب هێرش ده‌که‌نه سه‌ر زانکۆیه‌ک له کینیا و 15 که‌س ده‌کوژرێن\nکۆمه‌ڵێـک چه‌کداری سه‌ر به بزوتنه‌وه‌ی شه‌بابی سۆماڵ هێرشیان کردووه‌ته سه‌ر زانکۆیه‌ک له شارۆچکه‌ی گاریسا له باکوری ڕۆژهه‌ڵاتی کینیا و له‌وێ مه‌سیحیـیه‌کانیان کردووه‌ته ئامانج و له ئاکامدا به لایه‌نی که‌م 15 که‌س کوژراون و 60 که‌سی دیکه برینداربوون.\nهێرشبه‌ران که سه‌ر و ده‌موچاویان به‌ستبوو، به‌یانی پـێنجشه‌ممه په‌لاماری زانکۆکه‌یان دا و ژماره‌یه‌ک خوێندکاریان وه‌کو بارمته ده‌سـتگیرکرد و پاشان که‌وتنه شه‌ڕه ته‌قه له‌گه‌ڵ هێزه‌کانی ئاسایشدا.\nئه‌فسه‌رێـکی ئاسایش له شوێنی ڕووداوه‌که به ئاژانسی ده‌نگ‌وباسی ڕۆیته‌رزی گوتووه 14 ته‌رمی ژماردووه که به ئه‌مبوڵانسی خاچی سوور له زانکۆکه براونه‌ته ده‌رێ، له نێویاندا ته‌رمی دوو ئه‌فسه‌ر هه‌بووه.\nپاشان گوتویه‌تی سه‌خته بۆیان بچنه ناو زانکۆکه‌وه، چونکه هێرشبه‌ره‌کان چوونه‌ته سه‌ربانی بیناکانی زانکۆکه و له‌وێوه ته‌قه‌یان له هێزه‌کانی ئاسایش ده‌که‌ن.\nزانکۆکه له شه‌ش بینای جیاجیا پـێـکهاتووه و به لایه‌نی که‌م 887 خوێندکار تیایدا ده‌خوێنن.\nبزوتنه‌وه‌ی شه‌بابیش لای خۆیه‌وه به‌رپـرسیارێتی خۆی له هێرشه‌که ڕاگه‌یاند و گوتی موسڵمانه‌کانی ئازادکردووه و مه‌سیحیـیه‌کانیش هه‌ندێـکی کوشتوون و هه‌ندێـکیشی به بارمته گرتوون.\nجۆزێڤ پـۆینت سه‌رۆکی پـۆلیسی کینیا گوتی هێرشبه‌ره‌کان ژماره‌یه‌کی زۆریان به بارمته گرتووه، چونکه له کاتی گه‌رمه‌ی خوێندن له زانکۆکه‌دا هێرشه‌که‌یان ئه‌نجام داوه.\nناوه‌ندی به‌هاناچوونی کینیا ڕایگه‌یاند زۆربه‌ی قوربانیـیه‌کان گولـله‌یان به‌رکه‌وتووه و 4 که‌س له برینداره‌کان باری ته‌ندروسـتیـیان له مه‌ترسیدایه و به فڕۆکه به‌ره‌و نه‌خۆشخانه‌کانی نه‌یروبی پایته‌خت براون.\nجێی ئاماژه‌یه بزوتنه‌وه‌ی شه‌بابی سۆماڵی پـێشتر هێرشی دیکه‌ی له‌و شارۆچکه‌یه‌ی کینیا ئه‌نجام داوه که نزیکه‌ی 200 کیلۆمه‌تر له سنووری سۆماڵه‌وه دوره.\nشه‌باب ده‌ڵێت ئه‌م هێرشانه‌ی له تۆڵه‌ی ئه‌وه‌یه کینیا سه‌ربازی خۆی له‌گه‌ڵ هێزی ئاشـتی پارێزی سه‌ر به یه‌کێتی ئه‌فریکا ڕه‌وانه‌ی سۆماڵ کردووه. سـاڵی 2013 هێرشێـکی گه‌وره‌ی کرده سه‌ر مۆڵێـک له نه‌یروبی و ژماره‌یه‌کی زۆر له خه‌ڵـکی سیڤیل کوژران.


استیحقاقی کورسی، یان استیحقاقی خوێن.؟!\nبە ئاوڕدانەوەیەکی کورت لە چل ساڵی ڕابردوو، تێڕامانێکی بلەز و تیر ئاسا، خوێندنەوەیەکی بابەتیانە و بێلایەنانە، بۆ چوار دەیەی گوزەشتەی باشوری کوردستان، ئەوا چرکەساتێک و بستە زەمینێک نابینیت کە یەکێتیی نیشتمانیی کوردستان و تێکۆشەرەکانی ڕۆڵی مێژوویان تێدا نەگێڕابێت و خوێنی گەشیان تێیدا نەڕشتبێت، ئەوێ ڕۆژێ کە دوژمنانی کورد و هاوپەیمانەکانیان لە ئەوجی هێزدابوون، کە شۆڕشی ئەیلول هەرەسی هێنا، تروسکایی ئومێد بەدینەدەکرا لە ئاسمان و زەمینی ئەم وڵاتەدا، کورد لەو پەڕی بێکەسی و بێ هیوایدابوو، دەقیقەن بەکەمتر لە دوومانگ لەپاش گلانی ئەسپی ئەیلول و تەمام بوونی کاری ئەوانی دی، یەکێتیی نیشتمانیی کوردستان، لە غوربەتدا لەلایەن سەرۆک مام جەلال ڕابەری بزوتنەوەی ڕزگاری خوازی گەلی کورد و چەند هەڤاڵێکیەوە دامەزرا، لەیەکەمین ساڵیادی یەکێتیشدا، شۆڕشی نوێ هەڵگیرسا، لەو دیرۆکە زیاتر لە چوار دەیەییەدا، پێدەشت و سەر لوتکەی چیا، گوند بەگوند و شاربەشار و سەنگەر بەسەنگەر و زیندان بەزیندان و بەر پەتی سێدارەو قەنارە، کەهەر وەک ملوانکە چنرابوون بە کچ و کوڕانی یەکێتی، ئەوانی دی لەکوێ بوون؟\nلەساتە چارەنوسسازو هەنگاو هەڵهێنانە گرنگ و مێژوویەکاندا ، کاتێک یەکێتی و کچان و کوڕانی پێشنەگ و ڕێبەربوون ، بەئەرک نەبێت ئەنگۆ لە کوێندەرێ بوون؟\nلەگۆڕنانی شەمشەمەکوێرەکانی جەهالەت و تاریک پەرستی چ (الانصار الاسلام) لەدوێنێداو (داعش)ی لوتکەی تیرۆرستی لەئەمڕۆدا، بەهێز و باز و خوێنی جوامێرەکانی یەکێتی لەگۆڕنران، ئەمێستاش لەکام بستەخای نیشتمان و کام پارچەی کوردستان پێویسبێت، یەکێتی بەتەواوی توانا مادی و مەعنەوییەکانی لەوێیە، وەک لەڕابردووشدا لێی بووە.\nیەکێتی کەهێزە فریاد ڕەسەکەی دوێنێ و ئەمڕۆ و ئایندەبووە و دەبێت، ئەدی چۆن دەبێت پێگە و ڕۆڵی ئەفەرۆز و نادیدەبگیرێت.؟\nبۆ ئاشتی و بۆ ئازادی ، بۆ یەکەم هەڵبژاردن و یەکەم کابینەی حکومەت، بۆ ئاوەدانی و دیموکراسی ،کەیەکێتی خودان و ڕچەشکێن و دامەزرێنەرە، کەوابوو یەکێتی استیحقاقی خوێنی هەیە نەک کورسی، چونکە یەکێتی تاپۆی سوری ئەم خاکەی هەیە.


داعش و تەعریب كوردی لەسەر خاكەكەی هەڵكەند |\nHome ڕاپۆرت داعش و تەعریب كوردی لەسەر خاكەكەی هەڵكەند\nلە دوو ساڵدا دوو هەزار خێزان كۆچیان كردووە\nئاژانس – كاروان جاف\nبازگەی نهێنیی شەوانەی داعش و گوشاری عەرەبەكان بۆ كورد لە سنووری قەزای خانەقین بووەتە مۆتەكە كە بە هۆیەوە لە ماوەی دوو ساڵدا دوو هەزار خێزان لەو ناوچە كێشەلەسەرە كۆچیان كردووە، ئەو ڕەوشە بۆ یەكلاییكردنەوەی چارەنووسی خاوەندارێتیی شارەكە مەترسییەكی گەورەیە كە ئەگەر هەیە بە هۆیەوە كورد بە یەكجاری ئەو بەشەی لە دەست بدات ئەگەر پرسەكە بە ڕاپرسی یەكلایی بكرێتەوە.\nدانانی بازگەیەكی وەهمی لە لایەن داعشەوە لە دوو هەفتە لەمەوبەردا لە نێوان قەزای خانەقین و جەلەولا، سێ هاووڵاتیی كوردی ئەو سنوورەی كردە ئامانج كە ڕفێندران، ئەو مەترسییە لەگەڵ تاریكبوونی هەموو ڕۆژێك بەرۆكی كوردی ئەو سنوورە دەگرێت كە مەترسیدارترینیان هێرشكردن بوو بۆ سەر یەكەیەكی هێزەكانی ئاسایش لە خانەقین و بە هۆیەوە ژمارەیەك لە كارمەندەكانی شەهید بوون.\nئەو مەترسییانە هاوكاتە لەگەڵ گوشاری سوپای عێراق و عەرەبە هاوردەكان بۆ داگیركردنی زەویی كورد لەو سنوورەو گوشارخستنە سەریان تاوەكو بەجێی بهێڵن.\nهۆشیار ئیسماعیل، ئەندامی ئەنجوومەنی پارێزگای دیالە بە ״ئاژانس״ی ڕاگەیاند؛ لە ماوەی دوو بۆ سێ ساڵی ڕابردوودا لە ناوچەكانی خانەقین، جەلەولا، سەعدییە، قەرەتەپە، جەبارە و ناحییەی مەندەلی زیاتر لە دوو هەزار خێزانی كورد لەبەر خراپیی ڕەوشی ئەمنی و ئەو بارودۆخەی هاتووەتە ئاراوە زێدی خۆیان جێهشتووە و ڕوویان لە ناوچەكانی گەرمیان و كوردستان كردووە.\nوتیشی: ״لەو ژمارەیە زۆرترین ڕێژەی كۆچكردن لە سنووری ناحییەی جەلەولا بووە و تەنها لەو ناحییەیە 670 خێزان ناوچەكەیان جێهێشتووە، بە شێوەیەك لە ئێستادا لە سنووری جەلەولا ژمارەیەكی زۆر كەم كورد ماونەتەوە و ئەوانەشی ماونەتەوە بارودۆخی ژیانیان ڕێگەیان نادات ناوچەكە جێبهێڵن.״\nبەو پێیەی كە نەتوانراوە ئەو سنوورە لە لایەن هێزە ئەمنییەكانی عێراقەوە كۆنتڕۆڵ بكرێت و لە هەمان كاتیشدا ڕێگە نەدرا هێزی پێشمەرگە بگەڕێتەوە بۆ پاراستنی ناوچە كوردییەكان، داعش چالاكییەكانی لەو سنوورە زیاتر كردووە.\nهۆشیار ئیسماعیل دەڵێت: ״لە سنووری ئەو شەش ناوچە كوردستانییە 400 كردەوەی تیرۆریستی و تاوانی دیكەی وەكو سوتانی زەویوزار و ئۆتۆمبێل ڕفاندن ئەنجام دراون و بە هۆیانەوە دەیان هاووڵاتیی كورد كوژراون و بریندار بوون و لە ئێستادا ئاڵۆزی و گژرییەكان بەردەوامییان هەیە و نەتوانراوە ناوچەكە كۆنتڕۆڵ بكرێت.״\nزۆربەی ئەوانەی كۆچیان كردووە كارمەندی ئاسایش و پێشمەرگە و لایەنە حزبییە كوردستانییەكانن لەگەڵ ئەوانەی كە مەترسی لەسەر ژیانیان هەبووە لە كەسایەتی و خەڵكانی ناسراو لە ناوچەكانیاندا بە تایبەتی لە دەرەوەی خانەقین.\nكۆچكردنی ئەو خێزانە كوردانە لە كاتێكدایە لە شەڕی ڕووبەڕووبوونەوەی داعش لە ئازادكردنی جەلەولا 168 پێشمەرگە شەهید بوون و لە ئێستادا ناوچەكە بە دەست هێزە عێراقییەكان و بە تایبەتیش چەكدارانی حەشدی شەعبییەوەیە.\nخەلیل خوداداد، بەرپرسی كۆمیتەی یەكێتیی نیشتیمانیی كوردستان لە جەلەولا بە ״ئاژانس״ی ڕاگەیاند: لە جەلەولا هیچ پێشمەرگە و كارمەندی ئاسایش و پۆلیس یان كادری لایەنە حزبە كوردستانییەكان نەماونەتەوە هەروەها كەسایەتی و دەوڵەمەند و كەسانی ناسراویش هەموویان بەرەو گەرمیان كۆچیان كردووە، چونكە سنوورەكە بە دەستی حەشدی شەعبییەوەیە و ئەو چەكدارانەش زۆر فشاریان دەكرد تەنانەت هاووڵاتییەكی كوردیان لەسەر نووسینێكی فەیسبووك دەستگیر كرد بە تۆمەتی ئەوەی لەسەر سیستانی بابەتی نووسیوە.\nوتیشی: ״حەشدی شەعبی ناوچەكە بەڕێوە دەبات و تەنانەت ڕێگری دەكەن لەوەی بەڕێوەبەری ئاسایشی جەلەولا و بەندە كە كارمەندی تەندروستیم لە فەرمانگەی تەندروستیی جەلەولا سەردانی جەلەولا بكەین و زۆر بە ئاشكرا بە شێوازی جۆراوجۆر پێیان وتووین نابێت بێنە جەلەولاوە״.\nسەرچاوەیەكی ئەمنیی باڵا لە خانەقین كە نەیویست ناوی بڵاو بكرێتەوە بە ״ئاژانس״ی ڕاگەیاند: هاووڵاتییانی كورد بە تایبەتی لە ناحییە و گوندەكانی دەرەوەی خانەقین متمانەیان بە هێزە عێراقییەكان نییە و لە ڕاستیشدا ئەو هێزانە ناتوانن ژیان و ماڵ و موڵكیان بپارێزن و زۆر جاریش گومان درووست دەبێت كە خۆیان بە مەبەست ناچن بە هانای هاووڵاتییانەوە.\nئەو سەرچاوەیە وتیشی: ״پێشتر كە هێزی پێشمەرگە لە سنوورەكەدا هەبوو هەموو نەتەوەكانی بەبێ جیاوازی دەپاراست و گرفتێكی ئەوتۆ لە سنووری خانەقین نەبوو، لە كاتێكدا پارێزگای دیالە ببووە مۆڵگەی تیرۆریستان كەچی خانەقین و دەوروبەری شوێنێكی ئارام بوو بۆ دانیشتوانەكەی و بەم هۆیەشەوە ئاوارەیەكی زۆر ڕوویان لە ناوچەكە كردبوو، ئەگەر بارودۆخی ئەم ناوچەیە بەم شێوەیەی ئێستا بەردەوامیی هەبێت، ئەوا بە دڵنیاییەوە خەڵكی دیكەش ناوچەكە بەجێ دەهێڵن.״


ئایا خۆرئاوا توركیا له‌ده‌ست ئه‌دات.؟. به‌هرۆز جه‌عفه‌ر\nله‌دوای جه‌نگی دووه‌می جیهانی، سیاسه‌تی ئه‌مریكی له ڕۆژهه‌ڵاتی ناوه‌ڕاست له‌سه‌ر (3) دینگه‌ی جێگیر وه‌ستابو، ئه‌ویش: ئابڵوقه‌دانی هه‌ژموونی سۆڤێتی، به‌هه‌موو جۆرێك هاوكاریكردنی ئیسرائیل، وه په‌ره‌پێدانی به‌رژه‌وه‌ندییه‌كان له‌ناوچه‌كه‌دا...به‌ڵام له‌دوای جه‌نگی سارد و جه‌نگی كه‌نداوی دووه‌م، سیسته‌می جیهانی چووه قۆناغێكی نوێوه، ئه‌كرێت ده‌ستپێكی هه‌موو ململانی و ڕووداوه‌كانی ئێستاو ئاینده‌ش، وه‌ك چوارچێوه‌یه‌كی مێژوویی بگه‌ڕێنینه‌وه بۆ هه‌ره‌سی سۆڤییه‌ت، خۆرئاوا له‌ڕێگه‌ی (ناتۆ) ه‌وه هه‌میشه چاوی له‌سه‌ر ناوچه‌كانی خۆرهه‌ڵاتی ئه‌وروپایه، چونكه سێبه‌ری ڕووسیای له‌سه‌ره..به‌بڕوای ستراتیجیسته‌كان ئه‌مریكا پاشه‌كشه‌ی له‌دیموكراسییه‌تدا كردووه، گوتاری سیاسیی هاوچه‌رخی ئه‌مریكا، به‌نزیكه‌یی پۆلێنێكه له‌نێوان (بریجنسكی-Brzezinski) و (فۆكۆیاما- Francis Fukuyama) و (ساموێل هۆنتگتن-Samuel p.Huntington) دا، كه له‌هه‌ره دیده دیاره‌كانن:\nبریجنسكی (ڕاوێژكاری پێشوی ئاسایشی نیشتمانی ئه‌مریكا)، له تێڕوانینی ستراتیژیی بۆ قه‌یرانی ئه‌مریكا له ده‌سته‌ڵاتی جیهانیدا، پێی وایه ئه‌مریكا له‌سه‌ر ئاستی نێوخۆیی ئه‌بێت نمونه‌یه‌كی شارستانی دیموكراتی پێشكه‌ش بكات، له‌ئاستی ده‌ره‌وه‌ش هێزی جیهانی و هه‌رێمایه‌تی خۆی پۆلێن بكات بۆ (3) به‌ش، له‌سه‌رئاستی جیهانی هه‌یمه‌نه بكات به‌سه‌ر ئه‌وروپاو یابان دا، له‌سه‌ر ئاستی هه‌رێمایه‌تی و كیشوه‌ریی گه‌وره‌دا كێبركێی ڕووسیاو چین بكات، وه له‌ئاستی ئیقلیمیه‌تێكی بچوكیشدا (بریجنسكی به ئیقلیمی ته‌سك ناوی ئه‌بات) ده‌بێت ململانێی: ئیسلام له‌ڕۆژهه‌ڵاتی ناوه‌ڕاست و باكوری ئه‌فریكاو ئێران و هند بكات.\n"فۆكۆیاما" و كتێبه به‌ناوبانگه‌كه‌ی (كۆتایی مێژوو) ش، لایوایه، ئه‌مریكا به دیموكراسییه‌ت ئه‌توانێت دوژمنایه‌تی به‌ر پێبگرێت، ئاشتی و سه‌قامگیریی له‌جیهاندا له‌ڕێگه‌ی دیموكراتیه‌ته‌وه به‌رجه‌سته ئه‌بێت.ئه‌مه به‌چی و چۆن؟.ئه‌وهه‌ر ئه‌ڵێ جیهان دووبه‌شه: (كۆمه‌ڵگه مێژووییه‌كان-دیكتاتۆریه‌ت) و (كۆمه‌ڵگه‌پۆست مێژووییه‌كان-دیموكراتیه‌كانن) ..دیموكراسییه‌تی ئه‌مریكا له‌وێوه ده‌ستوه‌رئه‌داته سیسته‌می جیهانی، كه‌ئه‌و كۆمه‌ڵه دیكتاتۆریانه به‌شدارپێبكات له‌دروستكردنی بڕیارو سه‌رله‌نوێ پیاچونه‌وه‌ی ڕۆڵی نه‌ته‌وه‌یه‌كگرتووه‌كان.چونكه ئه‌گه‌ر دیموكراسیه‌ت نه‌چێته ناو ژیانی (جیهانی مێژووییه‌وه-دیكتاتۆرییه‌وه) ئه‌وا ئه‌بنه ترس له‌سه‌رئاسایشی جیهانی.هه‌رچه‌نده (فۆكۆیاما) به‌ئاشكرا باسی له‌سنوره جیۆ-سیاسییه‌كانی نیشتمانی عه‌ره‌بی نه‌كردووه، به‌ڵام به‌ناڕاسته‌وخۆ باسی گرنگی نه‌وت و ئیسرائیل و ده‌وڵه‌تانی دراوسێی ئه‌مانه‌ی كردووه.\n"ساموێڵ هۆنتگتۆن" و كتێبه زۆر به‌ناوبانگه‌كه‌ی (به‌یه‌كداكێشانی شارستانییه‌ته‌كان) له‌كورتیدا پێی وایه: عه‌ره‌ب سه‌رچاوه‌ی مه‌ترسی و هه‌ڕه‌شه‌ن بۆ سه‌رجیهان) بونه‌وه‌رێكن خاڵی له‌ڕۆحی سه‌رده‌م و ڕۆشنبیریی و غه‌ریزه‌و پڕن له‌ڕق و كینه‌و...تاد..بێگومان هۆنتگتۆن تێزه‌كانی زۆرن وه‌ك قوتابخانه‌ی ڕیالیستی (واقیعی: پشت به‌هێز ئه‌به‌ستێت، ئیتر هێزی نه‌رم Soft powerیان ڕه‌ق power ئه‌مه‌یان جۆزیف نای باسی ئه‌كات) ..\nهه‌ر سێ بیرمه‌نده‌كه (بریجنسكی) و (فۆكۆیاما) و (هۆنتگتۆن) هه‌روه‌ها (ئه‌نتۆنی لابك) و (رۆبه‌رت هیركابی) یش به‌ته‌واوی له‌وه‌دا كۆكن كه، ئه‌مریكا (2) په‌ڵه هه‌وری له ڕۆژهه‌ڵاتی ناوه‌ڕاستدا مه‌به‌سته و ئه‌بیت زۆر گرنگ لێی بڕوانێت، ئه‌وانیش نه‌وت و ئیسرائیلن.ئیسرائیل بۆ ئه‌وه‌ی دیموكراتیه‌ت له‌نێوخۆیی ئه‌مریكادا مسۆگه‌ربێت و به‌پێش چاوی جیهانه‌وه كه‌سێتی نه‌شكێت و ئاسایشی نێوخۆیی به‌رقه‌رار بێت (په‌یوه‌ست به‌لۆبی ئیسرائیل له‌ئه‌مریكا) نه‌وتیش بۆ دابینكردنی ووزه‌و دارایی، نه‌وت له‌كوێیه؟؟ له‌توركیا یه (بێگومان نه‌خێر) ...ئایا هه‌ر شوێنێك نه‌وتی لێبو لای ئه‌مریكا جێی مه‌به‌سته؟.بێگومان نه‌خێر..ئه‌ی كوێ!!.كه‌نداوی عه‌ره‌بی تاكه پێگه‌ی ستراتیژییه كه شاده‌ماریی به‌رژه‌وه‌ندیی ئه‌مریكای لێ بێت، قاسه‌و بانكه‌كه له (دوبه‌ی) و له (قه‌ته‌ر) و ئیماراتن به‌گشتی بێجگه له‌كه‌شتیه گه‌وره‌كان و پێگه‌سه‌ربازییه‌كان...به‌بڕوای نوسه‌ری ناسراوی به‌ریتانی (باتریتیكس) كه‌پارساڵ وتارێكی له (ئه‌نسات مه‌ركه‌زیی وه‌رگێڕابو) به‌ناونیشانی شه‌ڕێك هه‌ر ڕووئه‌دا (لابد ان یكون الحرب) تیایدا ته‌نها مه‌به‌ست له‌شه‌ڕ له‌ڕژهه‌ڵاتدا یان ئیسرائیله، یان ئه‌وه‌یه هێزێكی تری وه‌ك ئێران ده‌ست له‌كه‌نداوی عه‌ره‌بی وه‌ربدات..لێره‌وه ئه‌وه‌ش ڕوون ئه‌بێته‌وه كورد بۆچی ده‌وڵه‌تی نییه، چونكه عێراقیش یه‌كێكه له (6) ده‌وڵه‌ته‌كه‌ی كه‌نداو، ئه‌گه‌ر دابه‌شبونی عێراق مه‌ترسیی بێت بۆسه‌ر كه‌نداو، هه‌رگیز دابه‌ش نابێت..\nئێستا ئایا خۆرئاوا توركیای له‌ده‌ستداوه؟؟\nیانی چی توركیا ببێته ئه‌ندام له‌یه‌كێتی ئه‌وروپا!؟.به‌مانای ئه‌وه‌ی توركیا ئه‌بێت دیموكراتیزه بكرێت (ئه‌بێت ئاقڵ بكرێت) ..بۆئه‌وه‌ی توركیا دیموكراتیزه‌بكرێت، مه‌رجه‌كه ئه‌وه نییه ئه‌وروپایی بكرێت (ئێستا ئه‌وروپایه‌كه بۆخۆی، له‌ئه‌وروپا نێربازه‌كان "گه‌یی" خۆپیشاندان ئه‌كه‌ن په‌نجا پۆلیس ئه‌یانپارێزی، له‌ئیستانبوڵ یه‌ك پۆلیس به‌ده‌وریشیانه‌وه نییه) به‌ڵكو ده‌بێت مۆدێرن بكرێت، ئینجا به‌فلته‌ری ئه‌وروپیزه‌كردندا خۆرئاوایی بكرێت، ئه‌وسا دیموكراتی ئه‌كرێت، واته به‌مشێوه‌یه‌یه: (ئه‌وروپایی بون، یانی مۆدێرن بون، مۆدێرن بون یانی خۆرئاوایی بون، خۆرئاوایی بونیش یانی دیموكراتی بون)، وادیاره ئه‌م پرۆسه‌یه وه‌ك خۆی له (1923) ه‌وه به‌ڕێوه‌ناچێت، سه‌دانجار توركیا تاقیكراوه‌ته‌وه، ئاقڵ نه‌بووه، چۆن؟.\nخۆی پرۆسه‌كه‌و ده‌رگاكه له توركوت ئۆزاڵ (Turgut ozal) ه‌وه ده‌ستی پێكرد، له (1987) ده‌رگایه‌كی كرده‌وه له‌گه‌ڵ خۆرئاوا، ئۆزاڵ له‌پێناو سیاسه‌تكرن و ڕاگرتنی باڵانسی توركیا له‌نێوان شه‌رق و غه‌ربدا، پارادۆكسێكی سه‌یری هه‌بوو، كه‌سێكی تورك و به‌ناسنامه ئیسلامی بو، به‌ڵام فكرێكی نیۆ-لیبراڵی هه‌بوو، هه‌رئه‌وه‌ش وایئه‌كرد سه‌رنجی ئه‌وروپاو به‌تایبه‌ت به‌ریتانیا ڕابكێشێت (ماگرێت تاتچه‌ر دایكی نیۆلیبراڵیزم ه له‌به‌ریتانیا) ..سه‌یره موسڵمان بیت و نیۆلیبراڵ بیت!.ویسكی ئه‌خوارده‌وه‌و ڕێگه‌ی بۆ خواردنه‌وه كهولییه‌كان خۆش ئه‌كرد، ئاخر ئه‌و هه‌موو بزنسمان و سیاسیی و گه‌شتیارو پیاوه غه‌ریبه دێنه توركیا پێویستیان به خواردنه‌وه‌و دیسكۆ و كڵه‌پ و جه‌وێكی وایه، تا وه‌به‌رهێنان و كاری ئابوریی بكه‌ن.توركیا له‌نێوان دوو فه‌زای جیاوازدا، شوێنێكی جوگرافی سه‌یری بۆخۆی داگیركردووه، بۆیه له‌دوای مردنی توركوت ئۆزاڵه‌وه باڵانس و نرخی خۆی له‌ده‌ستداوه لای خۆرئاوا، به‌تایبه‌ت دوای هاتنی پارتی دادوگه‌شه (AKP) بۆ ده‌سته‌ڵات، ، ، چۆن؟.\nسه‌ره‌تای قه‌یرانه‌كه، له‌نێوان ئاك پارتی و ئه‌مریكادا، له‌وێوه ده‌ستی پێكرد، په‌رله‌مانی توركیا ڕێگه‌ی نه‌دا سه‌ربازیی ئه‌مریكی له‌خاكی توركیاوه هێرش بكاته سه‌ر عێراق له‌ساڵی (2003) ..بۆ؟.زۆر هۆكار هه‌بون، یه‌ك له‌وانه كۆمه‌ڵگه‌ی توركی ئه‌وكات به‌ئاشكرا پێیان وابوو، ئه‌مریكا هێزێكی داگیركه‌رو ئیمپریالییه، ئاك پارتیه‌ك له (2001) دامه‌زراوه، له (2003) ڕێگه له بڕیاری كۆنگرێس بگرێت كو ده‌بیت!!..ئینجا قۆناغی دوای ئه‌مه " ئه‌حمه‌دی نه‌ژاد" هاته سه‌رحوكم له ئێران، ئه‌وه‌ی نه‌ژادی پێ ناسرابوو له‌ماوه‌ی (8) ساڵی ده‌سته‌ڵاتیدا، قسه‌یه‌كی باوه كه (ئیسرائیل له‌سه‌ر نه‌خشه ئه‌سڕینه‌وه) ..هه‌ركاتێك كه‌وای ئه‌گوت، توركیا له‌گه‌ڵ ئه‌وه‌ی دوژمنێكی مێژوویی و مه‌زهه‌بی ئێرانه، یه‌كسه‌ر كه‌یف ده‌یگرتن و پشتگیریی نه‌ژادی ئه‌كرد..(دوور نییه نه‌ژاد به‌پیلانی ئه‌مریكا وای نه‌گوتبێت تا توركیا تاقی بكه‌نه‌وه) ...ئینجا له‌دوای ئه‌مه (عومه‌ر به‌شیر) جینۆسایدی ئه‌نجامدابو له‌سودان، پۆلیسی ئنته‌رپول به‌دوایدا ئه‌گه‌ڕا، كه‌چی به‌فه‌رمی سه‌ردانی توركیای ئه‌كرد...!!.ئه‌م به‌ششار ئه‌سه‌ده‌ی ئیمڕۆكه ئه‌ردۆغان هه‌موو ڕێگه‌یه‌ك بۆ ڕووخانی ئه‌گرێته‌به‌ر، پێش (4) ساڵ ئه‌وه‌نده هاوڕێ بوون، خۆیان به‌جیاو ژنه‌كانیشیان به‌جیا له‌ئیستانبوڵ به یانه‌كاندا ئه‌گه‌ڕان..ئه‌گه‌ر تۆی خوێنه‌ر ئه‌وروپاو ئه‌مریكا بیت توركیا وه‌رئه‌گریت له خۆرئاواو له‌یه‌كێتی ئه‌وروپا؟.ئه‌م توركیایه‌ت بۆ چییه؟.\nئه‌مه بێجگه له‌وه‌ی ئه‌ردۆغان له (داڤۆس) كۆبونه‌وه‌كه‌ی به‌سه‌رئیسرائیلدا جێهێشت، له (2009) ئه‌یگوت: ئیسرائیل مناڵی فه‌له‌ستینی ئه‌كوژێت، خۆشی مناڵی كوردی له‌خه‌ودا به‌تۆپباران ئه‌كوشت..!!.ئێستاش هه‌موومان سیدییه‌كه‌مان بینی به‌ده‌ست "مێركڵ" ه‌وه، ئه‌یگوت: ئه‌گه‌ر قسه‌بكه‌ن نیشانی جیهانی ئه‌ده‌م، كه‌به‌ئاشكراو به‌نهێنی و به‌هه‌موو ئامرازێك یارمه‌تی داعش ئه‌دا، ئه‌و داعشه‌ی خه‌ڵك سه‌رئه‌بڕێت.ئه‌و داعشه‌ی له‌خاكی توركیاوه كۆبانی بۆمباران ئه‌كات، ، هه‌رچی هاوڵاتی ئه‌روپایه لێی تۆقیون.ئێستا تۆخۆت ئه‌وروپاو ئه‌مریكا بیت توركیات ئه‌وێت، ئه‌مه‌ت بۆ چییه؟.ئه‌ندازیاری هه‌موو ئه‌م سیاسه‌تانه‌ش (داودئۆغلۆیه) به‌گوێره‌ی ووته‌ی خوێندكاره‌كانی له‌زانكۆ مامۆستایان بووه، ستراتیژبی سه‌رۆكوه‌زیران (ئۆغلۆ) له‌م ماوه‌یه‌یدا ده‌بێته ئه‌وه‌ی بگه‌ڕێته‌وه بۆ ڕۆژهه‌ڵات، سنوره‌كان بسڕێته‌وه، جه‌وله‌یه‌كی تر له‌حه‌شیش و ده‌ستوه‌ردان و قاچاخچێتی نه‌وت و گاز بكه‌نه‌وه، ئه‌مه‌ش ڕۆژهه‌ڵاته له‌كه‌ناراوه‌كانی ده‌ریای سپی ناوه‌ڕاستدا، یه‌ك بست زه‌وی نییه ناحه‌زی توركیا نه‌بێت له (ئیسرائیل، میسر، قوبرسی یۆنانی، یۆنان، سوریا) ئه‌وسا ئێران و په‌كه‌كه‌و دۆسیه‌ی كوردو...تاد..ئه‌ردۆغان واتێگه‌یشتووه جیهان یاغنیشه، چونكه له (2008) له‌زانكۆی قاهیره ئۆباما وتی: جیهانی ئیسلامی سه‌رچاوه‌ی زانست و مه‌عریفه بون و ئیسلام به‌شێكه له‌ئه‌مریكاو (1200) مزگه‌وت له (USA) هه‌یه (كه قسه‌كانی ئۆباما ته‌نها سڕكردنێك بو، نیشاندانی نیازپاكییه‌ك بوو، هه‌تا چه‌ند ئایه‌ت و حه‌دیسێكیشی شه‌رحكرد له‌وتاره‌كه‌یدا)، ، ، ، ئیتر ئه‌ردۆغانیش ئه‌ولاتر ڕۆیشت: " پێش كۆڵه‌مبۆس ئیسلام ئه‌مریكای دۆویوه‌ته‌وه..ئه‌وروپا تاپۆی مه‌سیحیه‌ت نییه‌و...تاد..."..سه‌ربڕین كلتورێكه له ده‌وڵه‌تی عوسمانییه‌وه بۆ داعش جێماوه.\nئێستا حاڵی حازر خه‌ڵك له‌شوێنێك كه‌وتووه و سیسته‌میش له‌شوێنێك.به‌و ئامارانه‌دا ده‌رئه‌كه‌وێت، توركه‌كان چ كاتێك ئه‌روپایان ئه‌وێت، سه‌یركه‌ن له (2004) دا (73%) ی توركیا ده‌نگی داوه توركیا ببێته ئه‌ندام له (EU) ..له (2012) دا (23%) ی توركیا ده‌نگی داوه، چونكه له‌و ماوه‌یه‌دا توركیا گه‌سه‌ندنێكی ئابوریی پێش چاوی به‌خۆیه‌وه بینی، ئێستا (2014) یه (52%) ده‌نگی داوه كه‌توركیا ببێته ئه‌ندام له‌یه‌كێتی ئه‌وروپاو، ڕێژه‌كه جارێكی تر به‌رزبۆته‌وه، چونكه ئه‌زانن ئه‌ردۆغان به‌ره‌و ده‌سه‌ڵاتگه‌رایی و شێوازێك له دیكتاتۆریه‌ت ئه‌ڕوا.\nتوركیا سێ ڕێگه‌ی له‌به‌رده‌مدایه\nهه‌ڵكه‌وته‌ی واقیعی جیۆ-سیاسیی توركیا زۆر تایبه‌تمه‌نده له‌جیهاندا، له‌لایه‌ك قوڕگی ده‌ریای سپی ناوه‌ڕاستی گرتووه، كێشه له‌توركیا كێشه‌یه له‌هه‌موو ئه‌و وڵاتانه‌ی ئه‌كه‌ونه سه‌ر ئه‌م ده‌ریایه‌ك كه (2، 5) دوو ملیۆن و نیو كیلۆمه‌تر چوارگۆشه له‌سه‌ر زه‌وی ئه‌گرێته‌وه، له باكوری ئه‌نادۆڵ و ئه‌وروپاوه تا ئه‌كاته باكوری ئه‌فریقاو وڵاتانی عه‌ره‌بی وه‌ك لوبنان و سعودیه‌و سوریاو میسر...تاد.له‌لایه‌كی تریش توركیا له‌نێوان ئاسیاو ئه‌وروپادایه، بگره به‌شێك له‌جه‌سته‌و خاكه‌كه‌ی ئه‌وروپییه.ڕێگه‌یه‌كه بۆ ئه‌وروپا.\nتوركیا هه‌موو شتێكی پارادۆكس و دوو ڕووه، بۆیه هه‌میشه ڕای سكۆڵه‌ر شیپ و چاودێرانی ڕۆژئاوایی له‌سه‌ر توركیا دوو به‌شه،\nبه‌شێكیان: پێیانوایه ئه‌گه‌ر توركیا ببێته ئه‌ندام له EU ئه‌وا ئه‌وروپا ڕووبه‌رێكی زۆر گه‌وره قازانج ئه‌كات و، به‌رفراوانتر ئه‌بێت.ئینجا تاكس و باج و سنور نامێنێت (بۆ ئه‌وروپا قازانج و بۆ توركیا زیانه ئه‌مه‌یان) .ته‌نانه‌ت توركیا وه‌ك هێڵی پێشه‌وه‌ی ئه‌وروپا ئه‌بیننن، ئه‌گه‌ر توركیا نه‌بوایه ئه‌بوو ئه‌وروپا دراوسێی ئێران و سوریاو عێراق بوایه..\nبه‌شه‌كه‌ی تریش، نه‌خێر توركیا سه‌ر ئێشه‌یه‌كی گه‌وره‌یه‌و، پێویست ناكات خۆرئاوا نزیك بێته‌وه له شێرپه‌نجه‌و هاتوهاواریی خۆرهه‌ڵاتییه‌كان، به‌تایبه‌ت توركیایه‌ك كه به‌رده‌وام هه‌ردوو ده‌ستی له‌كوشتن و بڕین و ئاژاوه‌دایه، ئێمه له‌بری خۆمان له‌سێبه‌ری ئه‌مریكا ڕزگاربكه‌ین، چۆن ئه‌بێت توركیاش زیاد بكه‌ین، توركیا له‌به‌رده‌م (3) ئۆبشندایه، له‌هه‌ر حاڵه‌تێكیشدا پێویستی به هاوسه‌نگییه‌كی نێوچه‌یی و جیهانی هه‌یه:\nیه‌كه‌م: گه‌ڕانه‌وه بۆ ڕۆژهه‌ڵات، جارێكی تر داود ئۆغلۆ سنوره‌كان له‌نێوان وڵاتانی عه‌ره‌بی و شه‌رقیدا نه‌هێلێت و، جه‌وله‌یه‌ك له‌قاچاخچێتی نه‌وت و غازو حه‌شیش وده‌ست تێكه‌ڵكردن له‌گه‌ڵ تیرۆر و....تاد ده‌ست پێ بكه‌ن.ئه‌مانه‌ش وه‌ك كارتێك به‌كاربهێنن.بۆنمونه: ئازه‌رباینجان گازێكی بێشوماری هه‌یه بۆ توركیا.هه‌رێمی كوردستان گه‌وره‌ترین گرێبه‌ستی بۆساڵی (2017) له‌گه‌ڵ توركیا كردووه.\nدووه‌م: سوربون و دانشتن به‌دیار ئه‌وه‌ی ببنه ئه‌ندام له EU\nسێهه‌م: سیاسه‌تێكی سه‌ربه‌خۆ و بێ ده‌ستوه‌ردان (كه ڕوونه جیهانی دوای جه‌نگی سارد و خێراتربونی گڵۆباڵیزه‌یشن كه‌س به‌ته‌نها ناتوانێت بژی) .


کوردیپێدیا - راپۆرتی بەیەگەیشتن و دیدارێکی یانەی کوردیی(میدیا)ی هۆڵەندا لەگەڵ بەڕێوەبەرانی ڕێکخراوی کوردیپێدیا\n📝 راپۆرتی بەیەگەیشتن و دیدارێکی یانەی کوردیی(میدیا)ی هۆڵەندا لەگەڵ بەڕێوەبەرانی ڕێکخراوی کوردیپێدیا | پۆل: بەڵگەنامەکان | زمانی بابەت: 🏳 کوردیی ناوەڕاست\nراپۆرتی بەیەگەیشتن و دیدارێکی یانەی کوردیی(میدیا)ی هۆڵەندا لەگەڵ بەڕێوەبەرا...\nبەیەگەیشتن و دیدارێکی یانەی کوردی میدیایانەی کوردی میدیای هۆڵەندا لەگەڵ بەڕێوەبەرانی رێکخراوی کوردیپێدیارێکخراوی کوردیپێدیا\nلە دەستپێکی ساڵی نوێ و وەرزی نوێی چالاکییەکانی یانەی کوردیی میدیا لە هۆڵەندا، ڕۆژی شەممە ڕێکەوتی 25-01-202025-01-2020 کات 14:00 دووی پاشنیوەڕۆ یانەی کوردیی میدیا لە شاری دەنهاخ، بەیەکگەیشتن و دیدارێکیان لەگەڵ ستافی ڕێکخراوی کوردیپیێدیا بە ئامادەبوونی هاوڕێ باخەوانهاوڕێ باخەوان سەرۆکی ڕێکخراوەکە و هاوکارانی جوان عومەر ئەحمەدجوان عومەر ئەحمەد، مانوو بەرزنجیمانوو بەرزنجی و بەناز جۆڵابەناز جۆڵا لە شاری دەنهاخ، لە هۆڵی کۆمیتەی ڕێکخستنی (ی.ن.ک) ڕێکخست.\nسەرەتا هاوڕێ باخەوان خۆی ناساند و باسی چۆنێتی دامەزراندنی ڕێکخراوی کوردیپیێدیای کرد و بەشداری خۆیانی لە ماوەی دووانزە ساڵی ڕابردوودا کرد، کە ڕۆڵێکی گرنگیان هەبووە، لە ئەرشیفکردن و تۆمارکردنی کتێب و دۆکۆمێنت و مێژووی کورد، کوردیپیێدیا لە ساڵی 2008 لە لایەن هاوڕێ باخەوانەوە دامەزراوە.\nلە درێژەی قسەکانیدا هاوڕێ باخەوان لە داتشۆیەکدا تیشکی خستە سەر ئەوەی زانیاری چییە؟ سەرچاوەکانی چین؟ بۆچی گرنگە، چۆن بەڕێوەیدەبەین و دەیپارێزین!\nهەروەها باسی ئەوەی کرد، کوردیپێدیا وشەیەکی لێکدراوە و لە کوردی و پێدیا پێکهاتووە. وشەی پێدیا، وشەی دووەمی وشەی لێکدراوی گریکیی ئەنسیکلۆپێدیایە (encyclopedia) کە بەواتای ناسین یان زانینی یاخود زانیاریی گشتی دێت. وشەی کوردیپێدیاش لەوەوە داتاشراوە و دەکرێت واتای کوردناسی، کوردیناسی یان کوردزانین یاخود زانیاریی کوردی بدات. بۆ یەکەمجار وشەی کوردیپێدیا لەلایەن دامەزرێنەری کوردیپێدیاوە ئافرێندراوە.\nسەرچاوەکانی کوردیپێدیا -ئەو تۆمارانەی کە هاوکارانی کوردیپێدیا لەنێو ماڵپەڕەکانی ئنتەرنێت دەیدۆزێتەوە و لە یەکێک لە پۆلەکانی کوردیپێدیادا چڕوپڕیدەکاتەوە و هەندێکجاریش هەوڵی گۆڕینی ڕێنووسە هەڵەکانی دەدرێت و بەشێوەیەکی دروست تۆماریدەکاتەوە، بەبێ ئەوەی دەستکاریی ناوەڕۆکی بابەتەکان بکرێت. هەر بابەتێک لە هەر ماڵپەڕێکەوە وەربگیرێت، وەک ئەمانەتێکی زانستی ناوی ماڵپەڕەکە لە لیستی سەرچاوەکەدا تۆماردەکرێت.\nئەو بابەتانەی کە میوانانی کوردیپێدیا بۆیاندەنێرن و لەڕێی فۆڕمی تۆمارکردنی بابەتێکەوە ئامادەدەکرێت. هەر بابەتێک لەلایەن هەر میوانێکەوە بەدەستیان بگات، ناوی ئەو میوانە دەبێتە سەرچاوەی ئەو بابەتە و هەر کەسێک نەیەوێت ناوی لە لیستی سەرچاوەکانی کوردیپێدیادا ببێت، ناوی تۆمار ناکرێت، بەڵام لای خۆیان پارێزراودەبێت.\n- ئەو نامە تایبەتییانەی کە بەدەست کوردیپێدیا دەگەن و پەیوەستن بە ژیان و کارنامەی ئەو کەسانەی کە دەخوازن وەک بابەتێک بێنە نێو کوردیپێدیاوە، تۆماردەکرێت.\n- ئەو بابەتانەی کە هاوکارانی کوردیپێدیا لە دوو توێی بڵاوکراوەکاندا ئامادەیدەکەن و چڕوپڕیدەکەنەوە و پۆلێنی دەکەن و پاشان تۆماردەکرێت.\n- هەروەها ئەو دیمانانەی کە هاوکارانی کوردیپێدیا لەگەڵ کەسانێکدا ئەنجامی دەدەن، بەمەبەستی نووسینەوەی بیۆگرافیی کەسێک، شوێنێک، رێکخراوێک، بڵاوکراوەیەک یان هەر شتێکی تری پەیوەست بە کوردستان و کورد، تۆمار دەکرێت و پەخش دەکرێت.\n- تەواوی بابەتەکانی پۆلی ڕێکەوت و رووداو (کڕۆنۆلۆژیا) تا ساڵی 2010 لە داتابەیسی هاوڕێنامەوە وەرگیراوە، کە کتێبێکی (هاوڕێ باخەوان)ە بە ناونیشانی هاوڕێنامە بۆ مێژووی کوردستان و کورد –چاپی یەکەم – بنکەی چاپ و پەخشی سەردەم - زنجیرە (16) - چاپخانەی روون – سلێمانی – 1999 بڵاوبۆتەوە.\nهەر تۆمارێک بێتە نێو کوریدپێدیاوە، بە شێوەیەک لە شێوەکان پەیوەندیی بە کوردستان و کوردستانییانەوە هەیە، هیچ بابەتێک لە دەرەوەی ئەو تەوەرانە تۆمار ناکرێت. لەو تێڕوانینەوە هەندێکجار ژیان و کارنامەی کەسێکی ناکورد دەبینیت، ئەو کەسە یان کوردناسە و خاوەنی باسێکە لەسەر کورد یان کوردستانییە، یاخود پەیوەندیی بەڕووداوێکی کوردستانییەوە هەیە.\nکوردیپێدیا، هیچ پەیوەندییەکی بە ویکیپێدیا و هەر رێکخراوێکی ترەوە نییە، پڕۆژەیەکی سەربەخۆیە و ئەرکێکی تایبەتیی رێکخراوی کوردیپێدیایە.\nلە کۆڕەکەدا جەخت لەوە کرایەوە، ئەگەر هەر زانیارییەک لەم داتابەیسەدا بۆ بەڕێزتان گونجاو نییه و ناخوازن لە ناو کوردیپێدیاببێت، ئەوا ستافی کوردیپێدیای ئاگاداربکەنەوە.\nکوردیپێدیا هەر زانیاری و وێنەیەک لە هەر سەرچاوەیەکەوە وەربگرێت، بۆ مەبەستێکی بازرگانی بەکاریناهێنێت و هەمیشە بەردەوامە لەسەر پاکژکردنی بابەتەکان و وەرگێڕانی ساڵە کۆچی و هەتاوییەکان بۆ ساڵی زایینی بەشێوەیەکی دروست، داواکاری لە هەڵە و کەموکورتییەکانمان ئاگادارمان بکەنەوە.\nخوازیارین هەر زانیارییەک لە کوردیپێدیاوە وەربگیرێت، پێویستە ناوی سەرچاوەکەیی و ناوی کوردپێدیای لەسەر بنووسرێت. ماڵپەڕ و داتابەیسی کوردیپێدیا بە دۆت نێت - C شاڕپ و SQL بەتایبەت بۆ ڕێکخراوی کوردیپێدیا ئامادە و بەرنامەکراوە، بەردەوامیش لە باشکردن و گەشەکردندایە. ڕۆژانە لەسەر دوو سێرڤەری جوودا بەکئەپی داتا و وێنەکان دەکرێت، تاوەکو پارێزراوبن لەهەر هێرشێکی هاکەرەکان!.\nماڵپەڕی کوردیپێدیا لەسەر براوسەرەکانی ئنتەرنێت ئێکسپلۆرەر، فایەر فۆکس، سەفاری، ئۆپێرا و گووگڵ کرۆم بەتەواوەتی تێست کراوە و بەبێ کێشە کاردەکات.\nبەهۆی هەوڵەکانی هاوکارانمان لە کوردستانەوە، کوردیپێدیا لە رۆژی 11-11-2013 بووە ڕێکخراوێکی فەڕمی و لە هەولێر لە فەرمانگەی ڕێکخراوە ناحکومییەکانی حکومەتی هەرێمی کوردستان تۆمارکرا.\nئێستا کوردیپێدیا بە هەوڵی دڵسۆزانی پڕزانیاریترین سەرچاوەی کوردیی و بانکی زانیاریی نەتەوەیی کوردە!\nبریتین لە: هاوڕێ باخەوان، مانو بەرزنجی، جوان عومەر ئەحمەد، سەریاس ئەحمەدسەریاس ئەحمەد، بەناز جۆڵا، ئەڤین ئیبراهیم فەتاحئەڤین ئیبراهیم فەتاح، ڕۆژهات سەعیدڕۆژهات سەعید، هەڤاڵ نەژادهەڤاڵ نەژاد، ڕەوەز جەلال ئەمینڕەوەز جەلال ئەمین، ئاراس ئیلنجاغیئاراس ئیلنجاغی، نالیا ئیبراهیمنالیا ئیبراهیم، زریان سەرچناریزریان سەرچناری، شکۆ حەمەد شێخانی، گەلێکی تر.\nدامەزرێنەری کوردیپێدیا: لەسەرەتاوە هاوڕێ باخەوان بووە.\nلە کۆتاییدا جوان عومەر ئەحمەد، کە یەکێکە لە ئەندامە چالاکەکانی ستافی کوردیپێدیا و لە بەریتانیاوە بە تایبەتی بۆ ئەم دیدارە هاتبوو، پاش خۆناساندن تیشکی خستە سەر کارو چالاکیەکانی خۆیی و وردەکاری ئیشکردنی لە ناو کوردیپێدیادا و کارەکانی بریتییە لە کۆکردنەوەی ئەرشیڤی نەتەوەیی و پێشخستنی زیاتری کارەکانی ڕێکخراوی کوردیپێدیا و باشترکردنی داتابانکەکەی.\nخاتوو جوان ساڵی 1978 لە شاری سلێمانی لە دایکبووە. لە وڵات وەک مامۆستا لە بواری پەروەردە کاری کردووە بڕوانامەی لە پێداخۆخۆیدا لە دەرەوە بەدەستهیناوەو لە بواری گرێ ڕەفتارێکانی منداڵاندا. ئێستا ئەندامی کارای رێکخراوی کوردیپێدیایە.\nلە دیدارەکەدا ئامادەبووان بەشدرییەکی ڕاستەوخۆیان لە گفتوگۆکاند کرد و پرسیاری ڕووبەڕوویان ئاڕاستەی لێپرسراوانی ڕێکخراوی رێکخراوی کوردیپێدیا کردەوە و جەختیان لەوە کردەوە ئەم دیدارە دەسپێکێکی باش و سەرکەوتووی ساڵی نوێیە.\nیانەی کوردی میدیا لە هۆڵندا\nسەردار فەتاح ئەمینسەردار فەتاح ئەمین\n#یانەی کوردی میدیا | #رێکخراوی کوردیپێدیا | #25-01-2020 | #هاوڕێ باخەوان | #جوان عومەر ئەحمەد | #مانوو بەرزنجی | #بەناز جۆڵا | #سەریاس ئەحمەد | #ئەڤین ئیبراهیم فەتاح | #ڕۆژهات سەعید | #هەڤاڵ نەژاد | #ڕەوەز جەلال ئەمین | #ئاراس ئیلنجاغی | #نالیا ئیبراهیم | #زریان سەرچناری | #سەردار فەتاح ئەمین | #26-01-2020 |\n2. 👁 یانەی کوردی میدیا\n1. 👁 25-01-2020\n2. 👁 26-01-2020\n1. 👁 بەناز جۆڵا\n2. 👁 جوان عومەر ئەحمەد\n3. 👁 سەردار فەتاح ئەمین\n📅 رۆژی دەرچوون: 26-01-2020\n🗺 وڵات - هەرێم: 🇳🇱 هۆڵاند\n➕ ئەم بابەتە لەلایەن: (م. ب.)ەوە لە: Jan 26 2020 11:31PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jan 27 2020 9:26AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Jan 28 2020 11:02AM باشترکراوە\n👁 ئەم بابەتە 44,375 جار بینراوە\n📷 فایلی وێنە 1.0.1 35 KB Jan 26 2020 11:45PM م. ب.\n🗄 سەرچاوەکان 16,565


میللەت و وەهم | دەزگاى زارى کرمانجى\nفاتمە عبداللە قادر,\nلە بارەی كۆمەڵگە ترادیسۆنییەكان (تەقلیدییەكان)دا (كە كوردستانیش یەكێكە لەو جۆرە كۆمەڵگەیانە)، كەریم مستەفا دەڵێت: بەهاگەلێك هەبوون، كە بە بەها پیرۆزەكان دەناسران، چەندەها نەوە پەیڕەوی ئەو بەهایانەیان دەكرد و بۆ نەوەی دوای خۆیان بەمیرات جێدەهێشت، هۆی سەرەكی تەمەن دڕێژی و نەمردنی ئەو بەهایانە، بەرپرسیارەتیەكی دەستەڵات بووە.\nڕەنگە لەم بەها گەلانە گۆڕانكارییان بەسەر داهاتبێت بەهۆی بەرەو پێشچونی كۆمەڵگە و هاتنی تەكنەلۆجیا، لێ لەناوەرۆك و لەفكر دڕێژە پێدەری هەمان سیستەم و هەمان فكرەیان پەیڕەو كردوە وە درێژە پێدەری هەمان ڕێبازو هەمان پرۆگرام و سیستەم بوونە.\nهەمیشە ڕووداوەكانیان وەكو خۆی دووباركردۆتەوە بەبەرگێكی جیاواز، بەڵام بە هەمان فكرە، لێرە ئەو پرسیارە دێتە پێشەوە بۆچی هەمیشە مێژوو خۆی لەم جۆرە كۆمەڵگایانە كە بە كۆمەڵگەی ترادیسۆنیەكان ناسراون دووبارە دەكاتەوە...؟\nبۆچی لەگەڵ پێشكەوتی تەكنەلۆژیا هیچ گۆرانكارێكی ئەوتۆ بەسەر ئەم كۆمەڵگایانە دانایەت ..؟\nئەمەش ئەو ڕاستەیە دووپات دەكاتەوە نەبوونی هۆشیاری لەلایان تاكاكەكانی كۆمەڵگاو نەخوێندنەوەیان بۆ رابردوو هەمان فۆرموو هەمان سیستەم خۆی دوو بارە دەكاتەوە. لەلایەكی تریشەوە بە پیرۆزكردن و موقەدەسكردنی چەند كەسانێك، سا گروپێك لە كۆمەڵگایە باوڕیان وایە بەبێ ئەوان ناتوانن هەنگاوی گەورەتر بنێن فكرەی نوێ لەدایك ببێت ئەوەش ئەم راستیە دەستلمێنێت نەوەكانی دوای ئەوان تەنها ئەركی دووبارە سەلماندنی ئەو بەهایانە كە بەبەهای پیرۆز ناسراون پێیان سپێردراوە.\nنەوەی دوای خۆیان توانای هیچ فكرێكی ئازادو ئافراندنی نۆێیان نەبووە .\nتەنها درێژە پێدەر ڕێبازی پێشخۆیان بوونە، نەیان توانیوە خۆیان لەم ڕێبازە رزگار بكه ن، ئەمەش وای كردووە هەمیشە مێژووی خۆی دوو بارە بكاتەوە.\nكاتێك نەوی نوێ توانی ئافراندنی نەبوو خۆی لەیەك بازنەی داخراوە دەسورێتەوە، كارەساتەكان بە جەرگبڕتر دوو بارە دەبێنەوە، نەبوونی هۆشیار ی و نەخوێنەوەیان بۆ رووداوەكانی پێشخۆیان و پرسیار نەكردن بۆ براردوو دەمان خاتەوە هەمان دۆخ و هەمان هەڵە، ئەم روودوانەی بەم دوایانە ڕوویاندا سەلمێنەری ئەم راستیەن.\nموقەدەس: دۆگمایەك لە دۆگماكانی ئایدۆلۆژیای دینی یاخود چەمكێكی ئەنترۆپۆلۆگی.\nموقەدەس چەمكێكی فیكری و دینی بێگوناهـ نییە، لە هەر شوێنێكدا قسە لە موقەدەس كرا ئەوا بە دڵنیاییەوە، نیازێكی ناموقەدەس لە گۆڕێیە.\nمێژووی دین پێمان دەڵێت لە پشت چەمكی پیرۆزەوە، هەمیشە بێنرخكردنێكی بەرفراوانی نرخی دیكە هەیە. لە مێژووی مرۆڤدا موقەدەس و توندوتیژی لە یەكدی جیاناكرێنەوە.\nئەو خوڕافەتەی دەڵێت مرۆڤی ئیماندار حورمەتی حەقیقەت و ژیان و مافی ئەوانی دی زیاتر دەگرێت، تێزێكە مێژووی مرۆڤایەتی تەواو پێچەوانەكەیمان بۆ بەیان دەكات موقەدەس لە سەرەتاوە تا ئێستا بە بیرۆكەی قوربانییەوە بەستراوە، لە زۆربەی دینەكاندا لە دیانەتە سەرەتاییە دێرینەكانەوە تا ئەمڕۆ فیكری موقەدەس بە بێ خوێن نەژیاوە.\nلێرەوە هەموو هەوڵێك بۆ سپیكردنەوەی چەمكی موقەدەس و نیشاندانی وەك ئەو فریشتەیەی ژیان و كۆمەڵگا دروستدەكات، جگە لە بەشێكی بچوكی ڕاستییەكان هیچی دی نییە، كە بەو دیودا كۆمەڵێك ڕەهەندی ترسناكی موقەدەس هەن، گەر لە یادیان بكەین، دەرەنجامی كوشندەیان لەسەر هەر پڕۆژەیەكی گۆڕان و ئازادی دەبێت.\nجەنگەكانی دین، فتوحاتە خوێنینەكان، شارقڕان و جووقڕانەكانی جاران، سووتانی ساحیرەكان، خواردنی زەندیقەكان بە قەپاڵ، شەڕەكانی خاچ، هۆلۆكۆست، ئەنفال، جەنگەكانی ئەمڕۆی دونیا، فرۆشتنی پسوڵەكانی بەهەشت لە سەدە ناوەندەكاندا.\nبەشینەوەی كلیلەكانی فیردەوس لە ئێرانی هاوچەرخدا، شارۆن و تاڵەبان، حاخامەكانی شاس و تیرۆریستانی قاعیدە، هەموو بە سیستمێكی داخراوی موقەدەس كاردەكەن، لەسەر ئەو زەمینەیە وەستاون كە ڕۆشنبیرێكی وەك كۆمەڵێك بانگەشەی بۆ دەكەن و دەیەوێت دونیای ئێمەی پێ ئاوەدان بكاتەوە.\nئەم دەستە جمعیە وەك هەموو موقەدەس گەراكان. بێ هیچ كەم و زیادێك لە ناو ئیشكالییەتە سەرەتاییەكانی موقەدەسدا دەژی، ناچارە موقەدەس وەك بەشێك لە پێكهاتێكی باڵا نیشانبدات، كە ناكرێت بە ناموقەدەس بشوبهێنرێت، ناكرێت بە "پرۆفانە دونیایی یاخود ناموبارەك" بەراورد بكرێت یان تێكەڵ بكرێت. موقەدەس لای كۆمەڵیك شتێكە لەسەر و دونیاوە، لەسەر و مادییاتەوە، لەسەر و ژیانی ڕۆژانەوە، لەسەر و مامەڵەكردن و سیاسەتیشەوە\nموقەدەس خۆبەیانكردنی موتەعالییە لەناو كۆمەڵگا "جڤات"دا بەرجستە بووە.\nبەڵام لە هەمان كاتدا موقەدەس دەبێت هێزێكی دونیایی بێت، دەبێت سەرچاوەی دەسەڵات و ئۆتۆریتەیت بێت، موقەدەس ئەگەرچی لە دەرەوەی كۆمەڵگایە، بوونێكی موفاریقی هەیە، بەڵام بوونی كۆمەڵگا بێ ئەم موقەدەسە مەحاڵە.


قافڵەی ئازادیی – www.facebook.com/anarkistan.net ***** sekoy-anarkistani-kurdiy-zman@riseup.net ***** https://i-f-a.org\nazadebram\tكوردی - Kurdi، هه‌واڵ و ڕاپۆرت\t 13 شوبات 2022 1 Minute\nلە ڕۆژی هەینییەوە ، 11/02/22 ، زۆرێك لە سایەقی لۆرییەکان و شاحینەکان و ڤانەکان وەکو لاساییکردنەوەی ئەوانەی کەنەدا ئەمانیش کەوتنە جم و جووڵ گەر چی دەسەڵاتی فەرەنسا هەڕەشەی گەورەی کرد لە گرتن و سزانی جەسەدی و داراییان بەڵام ئەمان بزوتنی قافڵەکەیان دوێنێ، شەمە، کردە ڕاست و بە سەدەها لۆری و شاحینە تا ڕادەیەك سێنتەری پاریسیان داگیرکردنەوە و هیزی پۆلیسیش بۆ ڕێگەپێگرتنی ئەوانی دیکە لە هاوپشتییان و هاتنە ناوەوەیان و بڵاوەکردنی ئەمانی تر کە لە سێنتەرن زیاتر لە 7000 پۆلیسی بە پۆشاکی بەرەنگاربوونەوە بە هەموو جۆرە تفاقێکی شەڕەنگێزییەوە هەر لە چەك و غازی فرمێسك ڕێژ و سەیارەی فشاری ئاو ، لە بەرانبەر خەڵکانی قافەڵەی ئازادییدا ڕاوەستاون چنگاوشیان بوونەتەوە .\nهاوکاتیش هەمان بزوتنەوە لە هۆڵەندەش دەستیپێکردووە، بارودۆخەکە لەوە ناکات وا بە ئاسانی چارەسەربکرێت ، کە لە کاتێکدا ئیمانوێل ماکرۆن دەیەوێت هەرچۆن هەیە تێیانبشکێنێت تاکو لە خولی هەڵبژاردنی مانگی نیساندا دووبارە هەڵبژاردنەکە بباتەوە.\nئەوە ئاشکرایە کە قافڵەی ئازادیی لە فەرەنسا و لە هۆڵەندە دژ بەو بەربەستە خەست و هەمە لایەنانەیە کە لەگەڵ هاووڵاتیان ئەوە ماوەیەکی زۆرە خراوەتە کار و زۆرێك لە ئازادییەکان یا نەهێڵراون یاخود کۆنترۆڵ کراون ، ئەم چالاکییەش کۆپیکردنەوەی ئەوەی کەنەدایە کە خەریکە 3 هەفتە لە چالاکییەکەیان تێدەپەڕێنن و تا ڕادەیەك حکومەتی ئەوێیان هێناوەتە سەر چۆك .\nPrevious Post مالاتێستا دەربارەی ڕێکخستن\nNext Post پرۆتێست دژ بە گرانبوونی پێداویستییەکانی ژیان لە بریتانیا


پەیامنێرانی وێستگەنیوز و ڕیزبەندی دەزگا میدیاییەکان\nتۆری میدیایی رووداو کە یەکێکە لە هاوبەشەکانی تۆڕی کۆمەڵایەتی فەیسبووک، بە پشت بەستن بە داتاکانی ئەو تۆڕە ئاشکرایکرد، ئەژماری وێستگەنیوز لە فەیسبووک لە ئێستادا لە پلەی سێهەمی دەزگا میدیاییەکانی هەرێمی کوردستانە لە رووی بینەران و کاردانەوەکانیان.\nئەمرۆ یەکشەممە، 28ی تشرینی دووەمی 2021. تۆری میدیایی رووداو، دواین داتای فەیسبووکی بۆ ڕیزبەندی وێبسایت و ئەژمارەکانیانی لە رووی بینەران و کاردانەوەکانیان بڵاوکردەوە، کە لە ئێستادا پەیجی دەزگای میدیایی وێستگەنیوز سێهەمی سەر ئاستی هەرێمی کوردستانە ئەویش لە پاش کەناڵی رووداو و کەناڵی NRT، وێستگەنیوز تاکە دەزگایە توانیوێتی بە وێب سایتێکی ئەلیکترۆنی و وێب تیڤی بگاتە ئەو ئاستە.\nبەپێی داتاکە، لە ئێستادا وێستگەنیوز بەهەبوونی زیاتر لە 501هەزار فان و بە کاردانەوەی 3ملیۆن و چوارسەد هەزار، توانیویەتی پێگەی خۆی لە ئاستی سێهەم جێگیربکات، هاوکات، هەریەک لە کەناڵی کوردسات نیوز و کەناڵی کوردستان24 بە پلەی چوارەم و پێنجەم ڕیزبەندییەکەیان گرتووە.\nدەزگایی میدیایی وێستگەنیوز، کە بە وێب سایتێکی ئەلیکترۆنی و تۆڕێکی نوخبە لە پەیامنێرانی لە وێب تیڤی بەرهەمەکانی پێشکەش بە خوێنەر و بینەران دەکات، خۆشحاڵە بەم ئەنجامە و کار بۆ ئەوە دەکات، بە یەک ئاست و ئاڕاستەی پیشەیی بەرهەمە بەدەستهاتووەکانی لە هەواڵ و زانیاری بخاتەڕوو.


کوردیپێدیا - کەجەدەکەی ئەوروپا: کاتی وەستانەوەیە بە رووی داگیرکەران و سیخوڕەکانی تورکیا و ئێران\n📝 کەجەدەکەی ئەوروپا: کاتی وەستانەوەیە بە رووی داگیرکەران و سیخوڕەکانی تورکیا و ئێران | پۆل: بەڵگەنامەکان | زمانی بابەت: 🏳 کوردیی ناوەڕاست\nکەجەدەکەی ئەوروپا: کاتی وەستانەوەیە بە رووی داگیرکەران و سیخوڕەکانی تورکیا ...\nبانگەوازێک بۆ گشت کوردان\nچیتر شاراوە نیە کە نیەتی دەوڵەتانی فاشیستی (تورکیا و ئێران)ی دژە کورد چیە، بۆردومانکردن و کۆمەڵکوژی و داگیرکاری گەلی کورد و خاکی کوردستان زۆر لەوە روون و ئاشکراتر بووە کە شرۆڤە کردن و چەندوچونی بوێت. دوڵەتی فاشیستی تورک پێشەنگایەتی و گرەوی بردنەوە لەسەر لەناوبردن و سڕینەوەی تەواوی گەلی کوردی دەکات، دەیانەوێت لەهەر جێگەیەک کوردی لێ بێت، ئەوان لەوێ کاولکاری و جینۆسایدی گەورە ئەنجام بدەن و تۆڵەی خەلافەتی داعشداعشی هاوپەیمانیان بکەنەوە.\nبەداخەوە ئەو بێدەنگییەی کۆمەڵگای نێودەوڵەتی لەئاست کۆماری ڕق و کینە و پاکتاوی فاشیستانەی دەوڵەتی تورکیادا، ڕووی دزێوی هەموو سیستەمی مۆدێرنیتەی سەرمایەداری جیهانی هەڵماڵیوە، کە تەنها بەرژەوەندی کەمینەیەکی خاوەن پشک بە هەند وەردەگرن، کە سەرمایەکانیان بەناو دەمارە فاشیستیەکانی حکومەتی ترس و تۆقاندنی ئاکەپە - مەهەپە دا ڕاگوزەر دەکەن و ئەردۆغانی منداڵکوژیش لەسەر لەپی دەستیان دەپارێزن.\nلەهەمانکاتدا بێ دەنگی و بێ هەڵوێستی حکومەتی هەرێم، واتای نەک هەر ڕازی بوونە بە لەدەستدانی دەستکەوتەکانی گەلی کورد لە باشور بە فیڕۆچوونی خوێنی سەدان هەزار شەهیدی سیڤیل و پێشمەرگە و گەریلا و شەڕڤانشەڕڤان، بەڵکو خۆی دەکات بە بەشێک لە دەزگای پاکتاوکردن و لەناوبردنی تەواوی گەلی کورد لە هەر چوار پارچەی کوردستان، بەڕێوەبەرانی حکومەتی هەرێم لەماوەی ڕابردوو زۆر بێدەربەست و خەمسارد بوون بەرامبەر بە لەناوبردنی گەلی کورد لە باشور. دیارە ئەوان سەبارەت بە هەڵمەتی پاکتاوکردنی گەلی کورد و بەرامبەر بە هێرشی فاشیسانەی دەوڵەتی تورک و دەست تێکەڵکردنی میتی تورکی و سیخوڕانی ناو دەزگا ئەمنیەکانی باشوریش بێ باک و بێ هەڵوێستن و ڕەنگە هەندێکیان تەنانەت وەک چاوسورکردنەوەی خۆیان لە دەنگە گەنجەکانی ئازادی و دادپەروەری وێنای بکەن و خەون بە خەفەبوونی دەنگی کوردی ئازادەوە ببینن.\nکۆمەڵانی خەڵکی کوردستان، ژنان و پیاوان، گەنجان\nلەهەر کوێیەکی ئەم جیهانە هەن ڕاچڵەکێن، بەدەنگ بێن، سەری خۆتان هەڵبڕن و ئەم داگیرکاری و بێ کەڕامەتکردنە بە خۆتان و نەوەکان وئایندەی نیشتمانتان قبوڵ مەکەن.\nدەوڵەتی فاشیستی تورک گرەوی سەرکەوتنی لەسەر شکان و سوکایەتی بە ئێوە و سەرجەم گەلی کوردستان دەکات. هێرشی قڕکردنی دەستپێکردوە بۆ لەناو بردنی هەموو دەنگێکی ئازاد و ژیانێکی پڕکەرامەتی ئێوەو سەرجەم کوردان. دەوڵەتی فاشیی تورک هەرگیز نەیشاردووەتەوە کە دژی بونی کوردە، هەر کەس و لایەنێکی کوردیش بانگەوازی بۆ پێچەوانەی ئەوە بکات درۆزن و مونافیقن.\nئەمڕۆ ڕۆژی سەرهەڵدان و بەرخۆدانە، کاتی بەدەنگ هاتن و وەستانەوەیە بەڕووی داگیرکەران وسیخوڕان و هاوکارانی دەوڵەتانی فاشی تورکی و ئیرانی. ئێمە وەک بەڕێوبەرایەتی کۆمسیونەکانی باشوری کوردستان، لە کۆنگرەی کۆمەڵگەی دیموکراتی کورد - ئەوروپا داواتان لێدەکەین بەشداری چالاکی و ناڕەزایەتی و ئاکسۆنەکانەکانی کۆمسیونەکانبن لەهەرکوێیەکی ئەوروپا هەن، خۆتان ڕێکبخەن و یەکگرتوانە، با دەوڵەتی فاشی تورک بشکێنین.\n#داعش | #شەڕڤان | #26-06-2020 |\n1. 👁 کۆنگرەی کۆمەڵگای دیموکراتی کورد، کەجەدەکە - ئەوروپا\n➕ ئەم بابەتە لەلایەن: (بەناز جۆڵا)ەوە لە: Jun 26 2020 11:09AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jun 26 2020 11:12AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jun 26 2020 11:12AM باشترکراوە


ئازاری پوكی ددان و كلۆری دوو لە بەربڵاوترین كێشەكانی ددانن لە عێراق\nئەڵوەند كوێستانی 20/01/2022 - 10:31 هەواڵ/تەندروستی\nكۆمپانیاكانی بواری دەرمان و پزیشكان و پسپۆڕانی ددان، یەكەم دیداری پزیشكیان لە پارێزگای كەركوك بەڕێوەبرد، تیایدا دەیان دەرمان و كەلوپەلی نوێی تایبەت بە پزیشكی ددان و جۆرەكانی هەویر نمایشكرد، بەگشتی رێنمایی بە هاوڵاتیاندرا، كە بایەخ بە ددانەكانیان بدەن و جەختیانكردەوە ئازاری پوكی ددان و كلۆری دوو لە بەربڵاوترین كێشەكانی ددانن لە عێراق.\nئەو دیدارە پزیشكییە (14) ی كانونی دووەم، بۆ یەكەمجار بوو لە پارێزگای كەركوك بەڕێوەچوو، ئەوەش بە پاڵپشتی كۆمپانیای (evolution-kirkuk) لە بواری پێداویستییە پزیشكییەكان، بە ئامادەبوونی هەردوو سەندیكای پزیشكانی ددانی عێراق و هەرێمی كوردستان لە هۆڵی گۆڵدن تایم بەڕێوەچوو لە سەرانسەری عێراق (400) پزیكشی ددان بەشداربوون.\n(دكتۆر موحەمەد هاشم) رێكخەرێكی دیدارەكە، بۆ كەركوك ناو وت: بۆ یەكەمینجارە لە مێژوی كەركوكدا دیداری لەم شێوەیە بەڕێوەدەچێت، لەژێر ناونیشانی دیداری برایەتی كەركوك بۆ پزیشكانی ددان، لەو دیدارەدا (12) پزیشك بابەتی خۆیان دەربارەی نەخۆشییەكانی دەم و ددان و ئەو نەخۆشییە بەربڵاوانەی ددان كە لە ئێستادا لە عێراق هەیە، ختسەڕوو، لەگەڵ خستنەڕووی پێشكەوتوترین تەكنیكە زانستییەكانی ئەو بوارەو نمایشكردنیان.\nهەم پزیشكان نوێترین تەكنیكە نوێیەكانی زاسنتی پزیشكی ددان و نەخۆشییەكانیان خستەڕوو، هەم كۆمپانیاكانی ئەو بوارە بەرهەمەكانیان نمایشكرد.\nلە بارەی نەخۆشییە بەربڵاوەكانی ددان لە ئێستادا لە تەواوی عێراق، دكتۆر ئاكۆ عومەر، پسپۆڕی پزیشكی ددان وتی، لەسەر ئاستی عێراق و تەنانەت لەسەر ئاستی وڵاتانی رۆژهەڵاتیش، (كلۆری ددان) زۆر زۆر بەربڵاوە، بەڵام لە عێراق جگە لە كلۆری ددان، نەخۆشی پوكی چواردەوری ددانەكانیش زۆر زۆر بەربڵاوەو خەڵكێكی زۆر بە ئازاری ئەو نەخۆشییەوە دەناڵێنن.\nئەو جەختیكردەوە، هەردوو نەخۆشییەكە دەگەڕێتەوە بۆ پشتگوێخستنی شۆردنی ددان، یان بە شێوەیەكی زانستی ددانەكان ناشۆردرێن.\nشیرینی هۆكارێكی سەرەكی كلۆری و ئازارەكانی پوكە، بەشێكی تر لە خواردنەكانمان مەوادی كیمایی تێدایەو لە نێوان ددانەكانمان دەمێنێتەوەو زیان بە ددانەكانمان دەگەیەنێت، زۆر گرنگە شەش مانگ جارێك سەردانی پزیشكی ددان بكەین بۆ ئەوەی پشكنینی هەموو دانەكانت بكات.


له شاره‌زوور ژماره‌یه‌كى زۆر هاوڵاتى ده‌ستگیر ده‌كرێت\nله ماوه‌ى (12) مانگى ساڵى ڕابردوودا و ته‌نیا له سنوورى به‌ڕێوه‌به‌رایه‌تى به‌شى پۆلیسى دارستان و ژینگه‌ى شارۆكه‌ى شاره‌زوور، توانراوه ژماره‌یه‌كى زۆر سه‌رپێچیكارى ژینگه‌یی به‌هۆى ئه‌نجامدانى چه‌ندین ده‌ستدرێژى و تاوانى ژینگه‌یی جۆراوجۆر ده‌ستگیربكرێن و چه‌ندین كه‌لوپه‌ل و ئامێری نایاسایش، ده‌ستیان به‌سه‌ردا گیراوه.\nئه‌مڕۆ هه‌ینى 12ى كانوونى دووه‌م، له‌وباره‌یه‌وه، عه‌قید هێمن كه‌مه‌رخان، لێپرسراوى به‌شى ڕاگه‌یاندن، له‌به‌ڕێوه‌به‌رایه‌تى پۆلیسى دارستان و ژینگه‌ى پارێزگاى سلێمانى، له لێدوانێكى تایبه‌تدا، به "وشه"ى ڕاگه‌یاند: "له‌ماوه‌ى ساڵى ڕابردوودا و له سنوورى به‌ڕێوه‌به‌رێتى به‌شى پۆلیسى دارستان و ژینگه‌ى شارۆكه‌ى شاره‌زوور، له‌لایه‌ن مه‌فره‌زه و هێزه‌كانمانه‌وه، توانراوه (138) هاوڵاتی له‌سه‌ر سه‌رپێچی جۆراوجۆری ژینگه‌یی، وه‌ك (ڕاوی باڵنده‌ی كێوی، ئاگركه‌وتنه‌وه، داربڕین، خه‌ڵوزكردن، زیاده‌ڕۆیی) ده‌ستگیر بكرێن و بدرێنه دادگا و په‌ڕاوى یاساییان بۆ بكرێته‌وه".\nزیاتر گووتیشى: "هاوكات توانراویشه هه‌ر له‌و ماوه‌یه‌دا، ماسی (139) قه‌باره جیاواز و تۆڕی ماسی گرتن (37) دانه و قولاپ (35) دانه و به‌له‌م (1) دانه، قه‌فه‌ز (6) دانه و\nچه‌قۆ (3) دانه، ماتۆڕسكیل (12) دانه، ئامێری بیرهه‌ڵكه‌ندن (11) دانه و دووربین (2) دانه و داس و مشار و داو (32) دانه، (108) چه‌كی جۆری تاپڕ و گوله‌ی تاپڕ و بادی و ئۆتۆمبێلی هه‌مه‌جۆر ولایتی ده‌ستى و ته‌وراس، (39) باڵنده‌ی كێوی زیندووی هه‌مه‌جۆر و زیاتر له (150) داری به‌ڕوو، له‌گه‌ڵ (56) باڵنده‌ی كێوی ڕاوكراو، ده‌ستیان به‌سه‌ردا بگیرێت".\nبه‌شی پۆلیسی دارستان و ژینگه‌ی شاره‌زوور، له‌باره‌گای به‌ش و یه‌ك بنكه پێكهاتووه و سه‌ر به به‌ڕێوه‌به‌رایه‌تى گشتى پۆلیسى دارستان و ژینگه‌ى سلێمانیه و له (60) ئه‌فسه‌ر و كارمه‌ند پێكهاتووه.


عەرەبستان لە بەیانییەیەکدا ڕایگەیاندووە، هەر شێوازێک لە ڕێککەوتن کە لەگەڵ ئێران ئەنجام بدرێت دەبێ پێش بە پەرەسەندنی چەکی ناوکیی بگرێت و ناوچەکە لە چەکی کۆمەڵکوژ پاک بکاتەوە.\nلەو بەیانییەیەدا کە لە کۆتایی دانیشتنی کابینەی دەوڵەتی عەرەبستاندا دەرکراوە، باس لەوە کراوە: "دەبێ لەو ڕێککەوتنەدا کردارەکانی ئێران کە هۆی ناسەقامگیری لە ناوچەکەدایە و پشتیوانی لە تێرۆریزم دەکات تاوتوێ بکرێت هەتا پێش بە هەوڵە تێکدەرانەکانی لە داهاتوودا بگیرێت".\nساڵی ١٣٩٤ی هەتاوی، ڕێژیمی ئێران و شەش زلهێزی جیهانی واتا : "ئامریکا، ڕووسیە، چین، فەرانسە و بریتانیا لەگەڵ ئاڵمان" لە ڤییەندا ڕێککەوتنی بەرجامیان واژۆ کرد کە بەپێی ئەو ڕێککەوتنە هەندێک لە چالاکییە ناوکییەکانی ئێران بەرتەسک کرایەوە و لەبەرانبەردا گەمارۆکان لەسەر ئێران هەڵگیرا".\nلە ئاکامدا بانەمەڕی ساڵی ١٣٩٧ "دانڵد ترامپ" سەرکۆماری ئامریکا کە ئەو ڕێککەوتنەی "خراپترین ڕێککەوتنی مێژووی ئامریکا" ناو لێ دەبرد، هاتنە دەرەوەی ئامریکای لەو ڕێککەوتنە ڕاگەیاند و گەمارۆکانی گەڕاندەوە سەر ڕێژیمی ئێران.


سەنتەرێ زانكۆیا دهۆك بۆ پشكنین و ڤەكۆلینێن كۆرۆنایێ هاته ڤەکرن\nهەولێر، هەرێمی کوردستان، عێراق (GOV.KRD)- سەنتەرێ زانكۆیا دهۆك بۆ پشكنین و ڤەكۆلینێن كۆرۆنایێ و نەخۆشیێن ڤەگر ل سەرۆكاتیا زانكۆیا دهۆك ژلایێ د. ئارام محمد قادر وەزیرێ خاندنا بلند و ڤەکۆلینێن زانستى و د. سامان بەرزنجى وەزیرێ ساخلەمیێ و سەرۆكێ زانكۆیا دهۆك ڤه هاته ڤەكرن.\nوەزیرێ خاندنا بلند و ڤەكۆلینێن زانستى د. ئارام محمد قادر د كۆنفرانسەكێ رۆژنامەڤانى دا گۆت ڤەكرنا ڤى سەنتەرى پشكداریەكا گرنگه بۆ كەرتێ ساخلەمى یێ ڤێ دەڤەرێ كو هەر ژ دەستپێكا پەیدابونا ڤى ڤایرۆسى خاندنا بلند رۆلەكێ باش هەبویه و ب هەماهەنگى دگەل وەزارەتا ساخلەمى ئەڤ خزمەته پێشكێشى وەلاتیان هاتینه كرن.\nوەزیرێ ساخلەمیێ د.سامان بەرزنجى دەستخۆشى ل زانكۆیا دهۆك كر و سوپاسیا وەزیرێ خاندنا بلند كر و رۆلێ وەزارەتا خاندنا بلند گرنگ هەلسەنگاندو گۆت مه كارێ هەڤپشك گەلەكێ زووره ب تایبەت د بیاڤێ ساخلەمى دا.\nد. جاسم محمد عەبدو مامۆستایێ زانكۆیا دهۆك و سەپەرشتێ تاقیگەهێن كۆرۆنایێ ل پارێزگەها دهۆكێ دیاركر كو كارێ ڤى سەنتەرى ئەنجامدانا ڤەكۆلینایه ل دۆر كەیسێن كۆرۆنایێ و ئەو ڤاكسینێن دهێنه دانان، ئەڤ سەنتەره دێ ژلایێ بۆردەكێ مامۆستایێن بسپۆر ڤه هێته برێڤەبرن، هەروەسا گۆت قوتابیێن ماستەر و دكتۆرایێ ژى ڤەكۆلینێن خۆ یێن دڤى بیاڤى دا دێ ل ڤى سەنتەرى ئەنجام دەن.\nدڤێ سەرەدانا خۆدا بۆ زانكۆیا دهۆك وەزیرێ خاندنا بلند و ڤەكۆلینێن زانستى سەرەدانا یەكەو بەشێن كارگێرى یێن زانكۆیا دهۆك كر و ژ نێزیك ل دۆر ب رێڤەچونا كارى ل زانكۆیێ ئاگەهدار بوو.


سەرۆکایەتی کۆمار سەرکۆنەی هێرشەکەی تورکیای لە ناوچەی سیدەکان کرد و بە "پێشێلکارییەکی مەترسیداری سەروەریی عێراق"ی وەسفکرد\nسەرۆکایەتی کۆمار، ئه‌مڕۆ سێشه‌ممه، سەرکۆنەی بۆردومانی فڕۆکەی بێفڕۆکەوانی تورکیای لە ناوچەی سیدەکان کرد، کە بووە هۆی شه‌هیدبوونى دوو فەرماندەی پاسەوانی سنووری عێراق و بە "پێشێلکارییەکی مەترسیداری سەروەریی عێراق"ی وەسفکرد.\nسەرۆکایەتیی کۆمار لە ڕاگەیەنراوێکدا كه‌ده‌ستى ئاژانسى هه‌واڵى عێراقى(اه‌ع)كه‌وتووه، جەختی کردووەتەوە لەوەی پێشێلکارییە سەربازییەکانی تورکیا لەناو خاکی عێراق، مەترسیدارن بۆسەر سەروەریی عێراق و داوای کردووە تەواوی ئۆپەراسیۆنە سەربازییەکانی تورکیا ڕابوەستێنرێت.\nلە ڕاگەیەنراوەکەدا هاتووە، "بەتوندی سەرکۆنەی ئەو پیشێلکارییانە دەکەین کە تورکیا لەڕێگەی فڕۆکەکانییەوە ناوچەی سیدەکانی لە هەرێمی کوردستان بۆردومان کردووە، ئەو پێشلکارییە سەربازییە بەردەوامانەی تورکیا بۆ سەر خاکی عێراق، بە پێشێلکارییەکی مەترسیدار دادەنرێت و سەرپێچییەکی ڕوون و ئاشکراشە بۆ یاسا و ڕێککەوتننامە نێودەوڵەتییەکان و پەیوەندی نیازپاکی دراوسێیەتی".\nڕاشیگەیاندووە، "ئێمە ئەم ڕەفتارە دوژمنکارانە سەرزەنشت دەکەین، کە بووە هۆی شەهیدکردنی ژمارەیەک هاوڵاتیی بێتاوان و ئەفسەران لە هێزەکانی پاسەوانی سنوور، ھاوکات داوای دەستبەجێ ڕاگرتنی ئەو دەستدرێژییانە و دایەلۆگ و گفتوگۆ و لێکتێگەیشتن دەکەین، بۆ چارەسەرکردنی کێشە سنوورییەکانی نێوان هەردوو وڵاتی دراوسێ و دۆزینەوەی ڕێگەچارەی ئاشتییانە کە ببێتە مایەی ئاسایش و سەقامگیریی ناوچەکە".


یەکێتی ئەوروپا و ناتۆ داوا لە ڕووسیا دەکەن بەرپـرسیارێتی هەڵبگرێت لە کەوتنی فڕۆکەکەی سەر ئۆکرانیا\nیەکێتی ئەوروپا و ڕێکخراوی ناتۆ ئەمڕۆ هەینی داوایان لە ڕووسیا کرد بەرپـرسیارێتی خۆی هەڵبگرێت لە خستنی فڕۆکە مالیزیـیەکە، ئەوەی لە ساڵی 2014 لە ئاسمانی ڕۆژهەڵاتی ئۆکرانیا بە موشەکێـک لێی‌درا وە ئێستا لێکۆڵەرەوانی نێودەوڵەتی گەیشتنە ئەو ئەنجامەی یەکەیەکی لەشکری ڕووسیا لە فڕۆکەکەی داوە.\nفێدریکا مۆغێرنی بەرپـرسی سیاسەتی دەرەوەی یەکێتی ئەوروپا لە ڕاگەیاندنێکدا گوتی یەکێتی ئەوروپا داوا لە ڕووسیا دەکات بەرپـرسیارێتی خۆی لە کەوتنی فڕۆکەکە قبوڵبکات و هاوکاری تەواوبکات لە هەموو هەوڵەکان بۆ دەستنیشانکردنی بەرپـرسیارێتیـیەکانی.\nهەروەها ینس ستوڵتنبێرگ سکرتێری گشتی ناتۆ ئەویش لە ڕاگەیاندنێکدا هەمان داوای لە ڕووسیا کرد و گوتی داوا لە ڕووسیا دەکەم بەرپـرسیارێتی خۆی هەڵبگرێت.\nبەڵام سێرگێی لاڤرۆڤ وەزیری دەرەوەی ڕووسیا دەڵێت هیچ بەڵگەیەک نەخراوەتە ڕوو بیسەلمێنێت لەشکری وڵاتەکەی لە پشت کەوتنی فڕۆکەکەیە.\nجێی وەبیرهێنانەوەیە لە 17 ی مانگی حەوتی ساڵی 2014 فڕۆکەیەکی هێڵی ئاسمانی مالیزیا لە جۆری بۆینگی 777 کە لە فڕۆکەخانەی ئەمستردامی هۆڵەنداوە هەستابوو بەرەو کۆلالامپوری پایتەختی مالیزیا بە 283 سەرنشینەوە و 15 کەس لە تاقمی فڕۆکەکە، بەڵام لە ئاسمانی ئۆکرانیا لە نزیک شاری شاختارسک بە موشەکێک دەکەوێتە خوارێ و هەموو سەرنشینەکانی و تاقمی فڕۆکەکە گیانیان لەدەستدا. هاوڵاتیانی 17 وڵاتی تێدابوو و بەشی زۆریان هۆڵەندی بوون.\nئێستا لێکۆڵەرەوانی نێودەوڵەتی گەیشتنە ئەو ئەنجامەی بە موشەکی جۆری بوک Buk missile system لێی دراوە لە لایەن یەکەی 53 ی بەرگری ئاسمانی لەشکری ڕووسیا.


PayamnerXendanHawlatiLvinPressPUK MediaaweneRadio NawxoChawderNRT TVRudawsbeiyHawlerKurdiuSNNCRadio NAWAKNNCBAS NewsCivil NewsFirat NewsXelkSPY NEWSVOAblankMillet PressROJ news\tکاتێک هه‌واڵی تازه دێت به ده‌نگێک ئاگادار بکرێم\nبارزانی بەرەو دەرەوەی كوردستان بەڕێكەوت\nئەمڕۆ شەممە(28/11/2015) لە رێگەی فرۆكەخانەی هەولێری نێودەوڵەتیەوە مەسعو بارزانی بەرەو دەرەوەی وڵات بەرێكەوت.\nئاوێنە: ماڵپەری فەرمی ئەو حزبە بڵاوی كردۆتەوە كە" ئەمڕۆمەسعوود بارزانی لە ڕێگەی فڕۆگەخانەی نێودەوڵەتیی هەولێرەوە و بە یاوەریی وە ... زیاتر\nawene 2015-11-28 12:25 pm\nكۆبونەوەی یەكێتی‌و حزبی شیوعی كۆتایی هات\nئەمڕۆ وەفدێكی یەكێتی لەھەولێر سەردانی حزبی شیوعی كوردستانی كردبەمەبەستی گفتوگۆكردن لەبارەی پرسی بارودۆخی ھەرێم و چەند پرسێكی دیكە،ئێستاش كۆبونەوەكە كۆتایی هات.\nزانیاری زیاتر بڵاودەكەینەوە.\nئەمڕۆ وەفدێكی یەكێتی لەھەولێر سەردان� ... زیاتر\nawene 2015-11-28 12:14 pm\nوته‌بێژی حكومه‌تی توركیا: بمانزانیایه فڕۆكه‌كه ڕوسییه نه‌مانده‌خسته خواره‌وه\nحكومه‌تی توركیا ئاشكرای ده‌كات، گه‌ر بیانرایه ئه‌و فڕۆكه جه‌نگییه كه خراوه‌ته خواره‌وه ڕوسییه، ئه‌وا هێرشیان نه‌ده‌كرده سه‌ر، ده ... زیاتر\nKNNC 2015-11-28 12:13 pm\nبه‌وێنه... به‌زمی ده‌عباكه‌ی كوردستان له فه‌یس بووك ببینه\nخه‌ندان – ئــاكۆ جه‌میل\nدوای ئه‌وه‌ی ماوه‌ی هه‌فته‌یه‌كه له‌لایه‌ن ده‌زگاكانی راگه‌یاندنی كوردستانه‌وه ده‌نگۆی بڵاوبوونه‌وه‌ی بوونه‌وه‌رێكی سه‌یری هاوشێوه ... زیاتر\nXendan 2015-11-28 12:12 pm\nسەعدى پیرە: هەموو لایەنەکان وەک یەک پەرۆشن بۆ چاک بوونى بارودۆخەکە\nڕێبوار کاکەیى- هەولێر\nئەمڕۆ ٢٨ى تشرینى دووەمى ٢٠١٥، یەکێتى و شیوعى کۆبونەوە، ئەندامێکى مەکتەبى سیاسى یەکێتى ڕایگەیاند، هەموو لایەنەکان بەپەرۆشن بۆ چاکبونى بارودۆخەکە.\nسەعدى پیرە، ئەندامى مەکتەبى سیاسى ... زیاتر\nNRT TV 2015-11-28 12:11 pm\nتامێسک چییە و چۆن چارەسەر دەکرێت؟\nد.ئەرکان محەمەد ئەمین سەعید\nهەوکردنێکى فایرۆسى(Herpes simplex virus - type 1 (HSV-1)s) گواستراوەى کاتییە، کە لە ناوچەى دەروبەرى لێو و دەم دا دەردەکەوێت بە سێ هەنگاودا تێپەردەبێت.\nقۆناغى یەکەم بریتیە لە توشبوون کە بر ... زیاتر\nXendan 2015-11-28 12:11 pm\nوێنەیەکی گواردیۆلا و پێرێز هاندەرانی ڕیال شۆک دەکات!\nدوای ئەوەی ڕۆژی هەینی دەنگۆی ئەوە بڵاو بوویەوە کە یانەی ڕیال مەدرید بەشێوەیەکی چاوەڕوان نەکراو بۆ بەدەستهێنانی پیپ گواردیۆلای ڕاهێنەری یانەی بایرن میونیخ هاتووەتە سەر خەت، ئەمڕۆ وێنەیەکی ئەو ڕاهێن ... زیاتر\nXendan 2015-11-28 12:06 pm\nسێ گوند له باكووری موسڵ له داعش پاككرانه‌وه\nخه‌ندان- ئیدریس جه‌بار ئه‌مڕۆ شه‌ممه، هێزه‌كانی پێشمه‌رگه به پاڵپشتی فڕۆكه‌كانی هاوپه‌یمانی نێوده‌وڵه‌تی، توانییان سێ گوند له ناحیه‌ی وانكێی سه‌ر به قه‌زای تلكێف له باكوور� ... زیاتر\nXendan 2015-11-28 11:59 am\nخورماتو: بەجێبەجێنەكردنی رێكەوتننامەكە كێشەكان دوربارە دەبنەوە\nقائیمقامی قەزای خورماتو ئاماژە بەوەدەكات" بە جێبەجێنەكردنی خاڵی نێو رێكەوتننامەمە، كێشەكانی نێوان كوردو شیعە سەرهەڵدەداتەوە".\nبنار هیدایەت، ئاوێنە: شەلال عەبدول قائیمقامی قەزای خورماتو بە ئاوێنەی راگەیاند "لەئێ ... زیاتر\nawene 2015-11-28 11:55 am\nئەفریقا.. ڕێژەی شوکردنی کچانی منداڵ لە ساڵی ٢٠٥٠دا دووهێندە دەبێت\nمنداڵانی ئەفریقا زۆرجار بەهۆی خراپی باری داراییەوە لەو تەمەنەی کە خۆیان پێویستە چاودێری بکرێن و پەروەردە بکرێن، هەربەمنداڵی دەبنە چاودێریکەر و پەروەرشیار، بەپێی توێژینەوەیەکی یونسێفیشەوە ڕێژەی شوکردنی کچانی ... زیاتر\nNRT TV 2015-11-28 11:54 am\nسێ گوند له باكووری موسڵ له داعش پاككرایه‌وه\nخه‌ندان- ئه‌مڕۆ شه‌ممه، سه‌رچاوه‌یه‌كی ئاگادار ته‌ئكیدی له‌سه‌ر رزگاركردنی سێ گوند له ناحیه‌ی وانكێی سه‌ر به قه‌زای تلكێف له باكووری شاری موسڵ، كرده‌وه. سه‌رچاوه‌كه رایگه‌یاند: "دو� ... زیاتر\nXendan 2015-11-28 11:51 am\nوێنه نیمچه رووته‌كانی، توڕه‌یان ده‌كات\nخه‌ندان- به‌هۆی بڵاوكردنه‌وه‌ی هه‌ندێك له وێنه‌كانی له‌سه‌ر تۆڕه كۆمه‌ڵایه‌تییه‌كان كه تێیاندا نیمچه رووت ده‌ركه‌وێت، ره‌خنه‌یه‌كی توند رووبه‌ڕووی غاده عه‌بدولڕازق، ژنه هونه‌رمه ... زیاتر\nXendan 2015-11-28 11:50 am\nبۆ سێیەم وەرزی لەسەریەك، كچانی زێرەڤانی بوونە پاڵەوانی فوتساڵ\nخەندان سپۆرت- KFA\nلە هەولێری پایتەختی هەرێمی كوردستان بەسەرپەرشتی یەكێتیی ناوەندی تۆپی پێ، ئەمڕۆ هەینی لەهۆڵی داخراوی فرەنسۆ هەریری بەئامادەبوونی جەماوەرێكی یەكجار زۆر، یاریی كۆتایی خولی نای� ... زیاتر\nئۆرهان پاموك: دەستگیركردنی رۆژنامەنوسان مەترسییە لەسەر دیموكراسی لەتوركیا\nئۆرهان پاموك نووسەری بەناوبانگ‌و براوەی خەڵاتی نۆبل، بەتوندی ئیدانەی دەستگیركردنی سەرنووسەرو بەرپرسی ئۆفیسی ئەنكەرەی رۆژنامەی جمهورییەت دەكات.\nئاوێنە، جمهورییەت: بەپێی هەواڵێكی ماڵپەڕی جمهورییەت، ... زیاتر\nawene 2015-11-28 11:46 am\nداربڕین خه‌ریكه ده‌بێته دیارده\nبه‌هۆی ئه‌و سه‌رماو سۆڵییه‌ی كه ڕووی له‌هه‌رێمی كوردستان‌و به‌تایبه‌تیش ناوچه شاخاویه‌كان كردوه، له‌سنوری گونده‌كانی ناحیه‌ی وه‌رتێی سه‌ر به‌قه‌زای ڕواندز، به‌شێوه‌یه‌كی به‌رچاو كۆكردنه‌وه‌ی دا� ... زیاتر\nRadio Nawxo 2015-11-28 11:41 am\nزۆرترین خوێنراو له 24 کاتژمێر\nبۆ یه‌كه‌جار وێنه‌ی هاوسه‌ره‌كه‌ی جه‌مال غه‌مبار ببینه!\nمۆسكۆ داوا له عێراق ده‌كات گه‌شتی فڕۆكه‌خانه‌كانی هه‌رێم بوه‌ستێنێته‌وه‌هێرشی وێرانكه‌ری روسیا بۆ داعش به‌ڕێوه‌یه\nئەم وێنە دەگمەنانەی کۆریای باکورت بینیوە؟\nهۆكاری شه‌ڕه‌كه‌ی شه‌نگال ئاشكراده‌كرێت\nئەعرەجی لەسەر لێدوانێكی سەرۆكوەزیرانی بەریتانیا لەبارەی پێشمەرگە هاتەدەنگ\nفه‌تلاوی باسی موچه‌ی پێشمه‌رگه ده‌كات\nبۆجی پاش جیابونه‌وه، زۆر بیری خۆشه‌ویسته‌كه‌مان ده‌كه‌ین؟\nبەوێنە: ئۆباما ئەم داواكارییە ئاراستەی شێخ جەعفەر دەكات\nپه‌روه‌رده‌ی سلێمانی : پاره‌ی ساخته له‌موچه‌ی مامۆستایاندا نه‌بووه\nرونكردنه‌وه‌یه‌كی گرنگ له هه‌ده‌په‌وه\nزۆرترین خوێنراو له یه‌ک هەفتەدا\nوێنەی كاتی مەلەكردنی بڵاوكردەوە\nئه‌م ژنه كورده خۆی ڕوتكرده‌وه!\nبه‌ڤیدیۆ.. به‌هه‌ڵسوكه‌وته‌كانیانه‌وه مارادۆناو خۆشه‌ویسته‌كه‌ی له‌هۆتێل ده‌كرێنه ده‌ره‌وه\nدابه‌شكردنی موچه له‌زاری ئاشتی هه‌ورامییه‌وه\nژنێكی كورد وێنه‌ی نیمچه‌ڕووتی خۆی بڵاوكرده‌وه\nگه‌نجێكی كورد تۆڕێكی هاوشێوه‌ی فه‌یسبووكی دورستكردووه\nنازێ عەزیزی: بەفەرمانی سەرۆكایەتی هەرێم كرام بە بەڕێوەبەری گشتی\nبه‌په‌له: ئۆباما داوای وێنه‌یه‌كی شێخ جه‌عفه‌ر ده‌كات\nخشته‌ی نوێی موچه ڕاگه‌یه‌ندرا\nئۆتۆمیدیا له 24 کاتژمێردا\nئۆتۆمیدیا له 24 کاتژمێری رابردو 239 هه‌واڵی وه‌رگرتوه 42 هه‌واڵ ( %17.57 ) 42 هه‌واڵ ( %17.57 ) 39 هه‌واڵ ( %16.31 ) 34 هه‌واڵ ( %14.22 ) 33 هه‌واڵ ( %13.80 ) 20 هه‌واڵ ( %8.368 ) 12 هه‌واڵ ( %5.020 ) 8 هه‌واڵ ( %3.347 ) 8 هه‌واڵ ( %3.347 ) 1 هه‌واڵ ( %0.418 ) ناوی چونه‌ژووره‌وه:\nپاسۆرده‌که‌ت بیرچۆته‌وه؟ | تۆمارکردن\nهەلی کار لە زانكۆی گه‌شه‌پێدانی مرۆیی\nکلیک لێرە بکە و بزانە هۆکار چییە تائێستا ئەو هەلی کارەی ناردوتە بڵاونەکراوەتەوە\nئەگەر تا ئێستا هەلیکارەکەتان بڵاونەکراوەتەوە کلیک لێرە بکە\nئاگاداری بۆ ئەوانەی هەلیکارەکانیان بڵاونەکراوەتەوە\nهه‌لی كاری نوی بۆ Finance Manager له هه‌ولیر.\nهه‌لی كاری نوی بۆ Accountant له هه‌ولیر.\nهه‌لیكاری نوی بۆ Chief Accountant له هه‌ولیر.\nهه‌لی كاری نوی بۆ Call Center Agent له هه‌ولیر.\nهه‌لی كاری نوی بۆ Sales Manager له به‌غدا.\nهه‌لی كاری نوی بۆ Sales Manager له هه‌ولیر.\nلویز پەشیمانە لەوکارەی ئەنجامیدا\nئیبرا ؛ لەجیاتی ناوبژیوان منداڵەکان منیان کردە دەرەوە .... !\nبایرن میونخ گۆڵباران ی میوانەکەی کرد\nسانجیرمان لەناو لەندەن بلیتی قۆناغی داھاتووی لە چیلسی وەرگرت\nھێشتا وەرزی ساڵ کۆتایی نەھاتوە چیلسی یەکەم نازناوی یەدەستھێنا\nکریستیانۆ یەکەم گۆلی لە 2015 تۆمار کرد\nزەرد پۆشەکان بەڕاگرتنی ڕیال خزمەتی بەرشەلۆنەیان کرد\nڤیدیۆ ؛ کریستیانۆ بەم شێوەیە تۆڵەی شایک ی خۆشەویستی لە رۆک دەکاتەوە\nچارەنوسی ئەتلەتیکۆ مەدرید لە سێ ھەفتەی داھاتوودا لەنێوان مان و مردن دا\nھەواڵەکە مەدریدیەکانی خۆشحاڵ کرد\nسۆران فەتاح: گلەیی لە میدیاکانی کوردستان دەکات و دەلێت بەرهەمی تەکنەلۆجی ناوخۆی پشتگوێ دەخەن نامەیەكی كراوە بۆ ڕای گشتی و ئازادیخوازان و هێزە مەدەنییەكانی كوردستان\nتازەترین کتێب لەبارەی پڕۆژەی دەستوری هەرێمی کوردستان بڵاوکرایەوە\nئەگەر ناتەوێت مامەڵە لەگەڵ شێرپەنجەدا بکەیت..\nرێنمایی سروشتی بۆ لابردنی مووی ڕوخسار\nدڵگران مەبە کاتێك هەست بەتەنهایی دەیکەیت\nچۆن بتوانم ئارامی دەروونی هەست پێبکەم کە جەنگ و برسیەتی و نەخۆشی هەیە\nچۆن دەبیتە كه‌سێكی وزه بەخش\nبوێربە و هاوڕێی بیرکردنەوەکانت بە\nئاگاداربە کە تۆ داخڵ به ئه‌نته‌رنێت ئەم زانیارییانەت تۆماردەکرێت\nدانانی هه‌لی کار\nگه‌ڕان بۆ کار\nگه‌ڕان بۆ سیڤی\nدانانی کاڵاو شتومه‌ک\nخشته‌و ڕیزبه‌ندی خوله‌کان\nCopyright ©2011 AvaGroup. All rights reserved.


ب وێنە.. ل زاخۆ مۆنومێنتێ کارەساتا 27ی شۆباتێ ھاتە ڤەکرن\nخوێندنی باڵا دان بە بڕوانامەی چوار زانکۆی ئەھلی دەنێت\nپسپورەكێ چاندنێ: پێدڤیە ل وەرزێ زستانێ مفا ل خانوویێن پلاستیكی بهێتە وەرگرتن\nبریکارێ سەرۆکێ باژێڕڤانیا زاخۆ، دیار کر کو ب ھەلکەفتا ساخ کرنا بیرەوەری یا 22 ساڵیا کارەساتا 27ی شۆباتێ، مۆنومێنتەکێ تایبەت ب کارەساتا ل سەنتەرێ باژیڕێ زاخۆ ھاتە ڤەکرن.\nدیندار سالم، بریکارێ سەرۆکێ باژێڕڤانیا زاخۆ، بۆ (باسنیوز) ڕاگەھاند: "ئەڤرۆ دوو شەمبێ 2017/2/27، ل دەمژمێر 9:00ی سپێدێ، ل سەنتەرێ باژیڕێ زاخۆ ل بازاڕێ پارە گۆھۆڕا، د ڕێوڕەسمێن ساخ کرنا بیرەوەری یا 22 ساڵیا کارەساتا 27ی شۆباتێ ل زاخۆ، ژ لایێ باژێڕڤانیا زاخۆ ڤە مۆنومێنتێ تایبەت ب کارەساتا 27 ی شۆباتێ ھاتە ڤەکرن".\nدیار ژی کر: "ئەڤ مۆنومێنتە دەربڕینێ ژ کارەساتا 27 ی شۆباتێ دکەت، ب کوژمێ نێزیکی 40 ملیون دیناران ل سەر پێشینەیا ھەیڤانە یا باژێڕڤانیا زاخۆ ھاتیە دروست کرن، کو پێک دھێت ژ سیلاڤەکا بچویک و نافۆرەکا ئاڤێ، دانانا چەند کوترەکان ل سەر دیوارێ مۆنومێنتێ، ھەروەسا نڤیسینا کورتە مێژوویا کارەساتێ ب زمانێ کوردی و ئینگلیزی ل سەر دیوارێ مۆنوومێنتێ".\nکارەساتا 27 ی شۆباتێ، ل 1995/2/27ێ، ل دەمژمێر 9ی سپێدێ، ل سەنتەرێ باژێڕێ زاخۆ ل بازاڕێ پارە گۆھۆڕا، تڕۆمبێلەکا بۆمبەکری ب 100 کیلۆ گڕامێنTNTێ ھاتە پەقاندن و د ئەنجام دا 94 کەس شەھید بوون و 185 کەس ژی بریندار بوون.\nدلۆڤان هالۆ 27/02/2017 - 19:33 بڵاوکراوەتەوە لە كوردستان


پلانی لابردنی عادل عەبدولمەهدی و گەڕانەوەی عەبادی لە ئارادایە – تۆڕی میدیایی خەڵک\nپلانی لابردنی عادل عەبدولمەهدی و گەڕانەوەی عەبادی لە ئارادایە\n2019/06/11 - 1:55 PM\nعەلی بەدری سەركردە لە ڕەوتی حیكمەی نیشتیمانی كە لەلایەن عەمار حەكیمەوە سەرۆكایەتی دەكرێت ڕایگەیاند، لە ئەگەری لابردن یان دەستلەكاركێشانەوەی عادل عەبدولمەهدییدا، بەهێزترین چانس بەر حەیدەر عەبادی دەكەوێت بۆ گەڕانەوە بۆ سەر كورسی سەرۆك وەزیران.\nهەندێك لە میدیاكانی عیراق لەزاری ناوبراوەوە بڵاویانكردووەتەوە، كە زۆربەی كوتلە سیاسییەكان توڕەن لە عەبدولمەهدی، چونكە بەپێی ئەو ماوەیەی بۆی دانرابوو سەركەوتوو نەبووە.\nهەروەها وتویەتی”پێشبینی ئەوەدەكرێت عەبدولمەهدی خۆی دەستلەكاربكێشێتەوە، چونكە كوتلەكان فشارێكی زۆریان خستووەتەسەر، لەو حاڵەتەشدا حەیدەر عەبادی زۆرترین چانسی دەبێت”.\nبەهێزی چانسی عەبادی لەوەوە سەرچاوە دەگرێت، كە ناوبراو لەلایەن ئەمریكاوە پشتیوانی دەكرێت و لە ماوەی ڕابردووشدا دەستی لە پۆستی حزبی و پەڕلەمانی كێشایەوە، بۆیە زیاتر گومانی ئەوەی لێدەكرێت لەلایەن ئەمریكاوە ئامادەكرابێت بۆ گەڕانەوە بۆ دەسەڵات.\nناسر هەركی، ئەندامی فڕاكسیۆنی پارتی دیموكراتی كوردستان لە پەڕلەمانی عیراق بە (خەڵك)ی ڕاگەیاند، ئەوانەی لەو بارەوە دەوترێن، هەموویان دەنگۆن، هیچیان نەچوونەتە قاڵبێكی فەڕمییەوە.\nدەشڵێت “بە نافەڕمی باس لە دەستلەكاركێشانەوەی عادل عەبدولمەهدی دەكرێت، بەڵام نازانرێت سەرۆك وەزیران خۆی بۆچونی چییە، زۆر دەنگۆی تریش هەبوون، هیچیان ڕاستنەبوون”.\nیەكێكی دیكە لەو كێشانەی لە ئەگەری دەستلەكاركێشانەوە یان لەسەركارلابردنی عەبدولمەهدییدا ڕوودەدات، موچەی فەرمانبەرانی هەرێمی كوردستانە، چونكە زۆربەی كوتلە و كەسایەتییە سیاسییەكانی عیراق لەگەڵ ئەوەن بە مەرجی ڕادەستكردنی نەوت موچەی فەرمانبەرانی هەرێم بدرێت، بێجگە لە عەبدولمەهدی، بۆیە پێشبینی ئەوەش دەكرێت، كێشەی جدی بۆ موچەش دروستبێتەوە، چونكە عەبادی بە ڕادەستكردنی نەوت، موچە ناداتە هەرێم و تاكو ئێستاش دیارنییە كابینەی داهاتووی هەرێم نەوتەكەی ڕادەستی بەغدا دەكات یان نا كە ئەم كابینە كاربەڕێكەرە سەرباری ڕێككەوتن لەگەڵ بەغدا تا ئێستا نەوتی ڕادەستنەكردووە.\nحەیدر عەبادیسەرۆك وەزیرانى عيراقعادل عەبدول مەهدی\nگۆڕان ڕاگەیەندراوێكی لەسەر تەقەكردن لە مەكۆ سەرەكییەكەی بڵاوكردەوە\nپۆلیسی سلێمانی لەبارەی تەقەكردن لە مەكۆی گۆڕان ڕوونكردنەوەیەكی بڵاوكردەوە\nفراكسیۆنی گۆڕان ؛ عادل عەبدول مەهدی دوو بەڵێنی بە هاووڵاتیانی هەرێمدا\nهاوپەیمانیەكەی عەبادی بۆ (خەڵك): عەبدولمەهدی ناوی وەزیرە گەندەڵەكان بڵاودەكاتەوە\nسەدر و عەبادی لەسەر لابردنی عادل عەبدولمەهدی ڕێككەوتن\nسائیرون: گڵۆپی سەوزمان بۆ عەبدولمەهدی هەڵكرد\n“بەسڕە دەكەینە هەرێم و سازش ناكەین”


کەناڵی ئێن ئاڕ تی ناکرێتەوە\nکەناڵی ئێن ئاڕتی تاچە ندڕۆژێکی تر ناکرێتەوە.\nیەکێک لە کارمەندەکانی کەناڵی ئێن ئاڕتی لە لێدوانێکی تایبەتدا بۆ بزاڤ پرێس ڕایگەیاند کە بۆھۆی ئەوەی زیان بەر پەخش و کە لوپەل وپێداویستەکانی کەناڵەکە کەوتوە ،بۆیە دەستپێکرنەوەی پەخشی کەناڵی ئێن ئاڕتی نزیکەی ھەفتەیەکی پێویستە.\nسەبارەت بەودەنگۆیەی کە گوایە وەزارەتی ڕۆشنبیری بە ئاگاداری داواکاری گشتی ھەرێم بڕیاریدا وە بۆ یەک ھەفتەی تریش ئێن ئاڕتی خرێت بەبیانووی ئەوەی کۆمپانیای نالیا جۆرە ئامێرێکی ھێناوە کە پەخشی چەند کەناڵێکی تریش لەڕێگای ئەو ئامێرەوە دەکرێت کە ئەم ئامێرە مۆڵەتی ھێنانی وەرنەگیراوە.\nڕایگەیاند کە ھیچ نوسراویکی لەو جۆرە بوونی نیە بە شێوەی ڕەسمی تائیستا و تەنھا دەنگۆیە.\nشایەنی باسە ئێوارەی ١٩ی ئەم مانگە ھێزێکی ئەمنی چوونە سەر کەناڵی ئێن ئاڕتی و بۆ ماوەیەک کارمەندانی کەناڵەکەیان دەست بەسەر کرد، دواتر بەخشی کەناڵەکەیان ڕاگرت و ھەندێک ئامێری کەناڵەکەیان لەگەڵ خۆیاندا بردو ڕایانگەیاند کە بە بڕیاری وەزارەتی ڕۆشنبیری و لاوان پەخشی کەناڵەکە بۆ ماوەی ھەفتەیەک ڕاگیراوە.\n12/26/2017 6:51:58 PM


بۆ چارەسەركردنی كێشەی مووچە پێویستە نرخی نەوت چەند بێت؟ – Standard Kurd\nبۆ چارەسەركردنی كێشەی مووچە پێویستە نرخی نەوت چەند بێت؟\nلەلایەن ستاندار Posted on حوزه‌یران 8, 2020 707 جار بینراوە 0 سەرنج\nئەحمەد سەفار پەرلەمانتاری پارتی لە ئەنجومەنی نوێنەرانی عێراق رایدەگەیەنێت بۆ تەئمینی دابینكردنی مووچەی فەرمانبەرانی عێراق پێویستە نرخی نەوت لە نێوان 45 بۆ 50 دۆلار بێت بەشێوەیەك رۆژانە 3 ملیۆن و هەشت هەزار بەرمیل نەوتیش بفرۆشرێت.\nوتیشی ئەوە كێشەی دابینكردنی مووچە چارەسەر دەكات بەڵام بۆ دابینكردنی خەرجی خزمەتگوزاریەكانی تر پێویستە نرخی نەوت هێشتا بەرزتر بێتەوە.\nبڵاوکراوەی پێشووعێراق: شێوازی بڕینی مووچەی فەرمانبەران ئاشكرادەكرێت\nبڵاوکراوەی نوێتربەهۆی ناکۆکیەوە ٤۰۰ پۆستی کورد لەبەغدا بەبەتاڵی ماوەتەوە


ساڵی 2020 بڕوات و قەت نەگەڕێیتەوە\nFriday, 01.01.2021, 19:00\nساڵی 2020 ساڵی گوڵ وەرینی ناوەخت بوو، ئەو ساڵە شومەیە کە بۆ کۆمەڵگای مرۆڤایەتی وەک ساڵانی ڕەشبگیر و تاعون و دەردە، ئەو ساڵەیە کە سنوری خستە نێوان خۆشەویستانەوە، ئەو ساڵەیە کە برا دوربخاتەوە لە برا و خوشکیش له خوشک، ئەو ساڵە بوو کە هەموو جوانیەکانی لە گەڵ خۆیدا برد، ئەو ساڵەیە کە دڵەڕاوکێی کرد بە هاوڕێی نێو جێگامان تا بخەوێ لە گەڵمان لە جێی هاوژینمان، ئەو ساڵەیە فێری تەنیایی کردین بۆ ئەوەی زیاتر ئاشنابین بە ڕاڕایی و خەم، ئەو ساڵەیە کە لە مێژوی مرۆڤایەتیدا کەمترین ئاهەنگی هاوسەرگیری تیادا کرابێت، پرسەی نەهێشت، کۆبونەوەی گرێدا، ئاهنگەکانی سنوردارکرد و بگرە نەشیهێشت، ئەو ساڵەیە کە برا جوانەکەت یان هاوڕێ گیانی بە گیانەکەت نەتوانی پاش چەندین ساڵ لە دووریت ئەم لاو ئەو لای ماچ بکات یان باوەشێک یان دەستگوشێنێک بکەیت.\nساڵی 2020 دەوڵەمەن و هەژاری وەک یەک گوڵبژێرکرد، ڕوی ڕاستەقینەی سیاسیە بێ ئەخلاقەکانی وەک یەک پێناسەکرد، هەندێ لەو سیاسیانە بۆ موزایەدەی ڕوزەردیان بێ ڕوپۆش چونە ناو گۆمەڵگاوە کەچی مێش میوانیان نەبوو، هەندێکیتریش لەو سیاسیانە کە وەک دومەڵ هەڵتۆقیون لە لاپتاپەکانیانەوە فەرمان دەردەکەن و دەروێشەکانیان بۆیان پیادە دەکەن.\nساڵی 2020 واتە ساڵی دەستپێکی کەمکردنەوەی مرۆڤ بە دەستی مرۆڤ Depopulation کە ئەمە بەرنامەیەکی داڕێژراوی چەپەلی چەتونی نەگریسی مرۆڤە نەخۆشەکانە کە وشەی جوانی مرۆڤ بوون دەسڕێتەوە، ئەم سەر زەمینە جوانە وا دەزانن کە تەنها لە بارە بۆ خودا پیاوەکان تەنها و تەنها، ئەوانەی کە بارن بەسەر شانی کۆمەڵگاوە لە ڕێگایی چەندین بەرنامەی داڕێژراوەوە وردە وردە هێدی هێدی هەوڵی کەم کردنەوەی دەدەن و دەبێت بڵێن مەرگ لە کوێت وەرە بمکوژە.\nساڵی 2020 ئەو ساڵە بە دوای ئەو ساڵە دێت، کە بۆ هەتا هەتایە ڕوی کۆمەڵگاکانی گۆڕی، تازە ساڵانی ڕابوردوو بونە خەون، ئەو خەونانەی کە قەت جوانی و خۆشیەکانی ناگەڕێتەوە، بونە چیرۆک ئەو چیرۆکەی دەبێت بۆ هەمیشە مرۆڤ بێزووی پێوە بکات.\nبۆیە ساڵی 2020 ی شوماوی بڕۆ هەی ملت بشکێ و قەت نەتبینینەوە، بڕۆ ئازار و خەمەکانمان لە گەڵ خۆتبەرە، زۆر خۆشەویستت لە یەک کرد، زۆر خۆشەویستت لێسەندین، زۆر زیاتر بە خەم ئاشناتکردین، هەژارت هەژاردارتر کرد و دەوڵەمەنت دەوڵەمەنتر کرد، بۆیە هەی سیسناخ بڕۆ و لە کۆڵمان بەرەوە با زەردەخەنە بگەڕێتەوە بۆ سەر لێوەکانمان، با بە دۆست و خۆشەویستان ئاشنا بینەوە.\nئەرشیفی (تیشکۆ زەند)ی نووسەر\nئەو سەرکردە درۆزنە کێ بوو، وتی بژی کوردستان؟!\nکەریم زەند و وەڵامێک بۆ ئاکام دەرگەزێنی!\nڕۆڵی کورد و گەمەی نێونەتەوایەتی


سه‌رۆك بارزانی : ئه‌وانه‌ی بیانه‌وێ په‌لاماری پارتی بده‌ن و سووكایه‌تی به به‌هاكانی گه‌لی كوردستان بكه‌ن دواجار باجی ئه‌و كاره‌یان ده‌ده‌ن\n17/10/2020 - 15:03\nسه‌رۆك بارزانی ،دوای سووتاندنی باره‌گای لقی 5ی پارتی و ئاڵای كوردستان له‌لایه‌ن تاقمێكی گێرشێوێن له‌په‌یامێكیدا ده‌ڵێت: ئه‌وانه‌ی بیانه‌وێ په‌لاماری پارتی بده‌ن و سووكایه‌تی به به‌هاكانی گه‌لی كوردستان بكه‌ن، دواجار باجی ئه‌و كاره‌یان ده‌ده‌ن.\nئه‌مه‌ش ده‌قی په‌یامه‌كه‌ی په‌یامێك سه‌رۆك بارزانی یه ..\nهه‌واڵی په‌لاماردانی باره‌گای لقی ٥ـی پارتی له‌لایه‌ن تاقمێكی گێره‌شێوێنمان پێ گه‌یشت، كه له ئه‌نجامی ئه‌و كرده‌وه نایاساییه‌دا سووكایه‌تییان به ئاڵای پیرۆزی كوردستان و ئاڵای پارتی كردووه.\nبه توندترین شێوه ئیدانه‌ی ئه‌و په‌لاماره نامه‌ردانه‌یه ده‌كه‌ین و لێره‌دا ڕایده‌گه‌یێنین ئه‌م جۆره په‌لامار و ده‌ستدرێژییانه به هیچ شێوه‌یه‌ك له پێگه‌ی كورد و به‌ها باڵاكانی گه‌لی كوردستان كه‌م ناكه‌نه‌وه، به‌ڵام به‌ڕوونی دواكه‌وتوویی و بێ فه‌رهه‌نگی و عه‌قڵیه‌تی ئه‌و تاقمه شه‌ڕانگێزه بۆ هه‌موو لایه‌ك ده‌رده‌خات.\nئه‌و چاوه‌ڕوانییه‌مان له حكومه‌تی فیدڕاڵی عێراق هه‌یه كه ئیجرائاتی پێویست له به‌رامبه‌ر ئه‌و په‌لامارده‌رانه بگرێته به‌ر، له هه‌مان كاتدا جه‌ختیش له‌وه ده‌كه‌ینه‌وه ئه‌وانه‌ی بیانه‌وێ په‌لاماری پارتی بده‌ن و سووكایه‌تی به به‌هاكانی گه‌لی كوردستان بكه‌ن، دواجار باجی ئه‌و كاره‌یان ده‌ده‌ن.\n17ی تشرینی یه‌كه‌می 2020\nدانیشتوانی كۆمه‌ڵگه‌ی سیریێ داواكارن په‌كه‌كه له ناوچه‌كانیان بچێته ده‌ره‌وه\nحه‌سه‌ن ئه‌حمه‌د مسته‌فا : په‌كه‌كه پێویسته لە هەستیاریەتی هەرێمی كوردستان تێبگەن\nکونسوڵخانەی گشتی ئەمەریکا لە هەولێر سه‌ره‌خۆشی له بنه‌ماڵه‌ی د.نەجمەدین كەریم ده‌كات\nسەرۆك بارزانی بۆ كۆچی دوایی دکتۆر نەجمەدین كەریم په‌یامێكی سه‌ره‌خۆشی بڵاوكرده‌وه


یەكێتیی: سەرۆکكۆمار دەستکەوتی هەڵبژاردنی ئێمەیە |\nHome سەرەکی یەكێتیی: سەرۆکكۆمار دەستکەوتی هەڵبژاردنی ئێمەیە\nیەكێتیی: سەرۆکكۆمار دەستکەوتی هەڵبژاردنی ئێمەیە\non: ئایار 30, 2018 In: سەرەکی, هەواڵNo Comments\nبۆ دەستبەرداربوونی پارتی سێ مەرجی هەیە\nبۆ دەستبەرداربوون لە داواكردنی پۆستی سەرۆکكۆماری عێراق پارتی سێ مەرج دەخاتە بەردەم یەكێتیی، كە پەیوەندیدارن بە سەرۆكایەتیی هەرێم و حكومەتی داهاتووی هەرێمی كوردستانه‌وه، ئەوەش لە كاتێدایە وتەبێژی یەكێتیی جەخت لەوە دەكاتەوە كە ئەو پۆستە بە پێی ئیستحقاقی هەڵبژاردن پشكی یەكێتییە و هیچ نەگۆڕدراوە تا لێی وەربگیرێتەوە.\nبە پێی ئەو زانیارییانەی كە ״ئاژانس״ لە چەند سەرچاوەیەكی بەرپرسی پارتییەوە دەستی كەوتووە، ئەو حزبە بە نیازە لە میانەی گفتوگۆكانی لەگەڵ یەكێتیی چەند مەرجێكی پێ بدات لە بەرانبەر دەستبەرداربوون لە پۆستی سەرۆکكۆماری عێراق و پاڵپشتیكردنی یەكێتیی بۆ ئەو پۆستە.\nئەندامێكی سەركردایەتیی پارتی كە لەبەر هەستیاریی پرسەكە نەیویست ناوی بڵاو بكرێتەوە، بە ״ئاژانس״ی وت: ״مەرجی ئێمە ئەوەیە كە ئەگەر سەرۆکكۆمار بدرێتەوە یەكێتیی، دەبێت لە بەرامبەردا سەرۆكی داهاتووی هەرێم بۆ پارتی بێت و هەڵبژاردنی ئەو پۆستەش بۆ ساڵی داهاتوو دوا بخرێت و هاوكات بۆ پێكهێنانی كابینەی نۆیەمی حكومەتی هەرێمیش ڕێككەوتنێكی نوێ بكەین، چونكە بۆ ئەم قۆناغە هەرێم پێویستی بە یەكڕیزییە״.\nوتیشی: ״لە بەرانبەر ئەو هەنگاوەدا نابێت یەكێتیی پاڵێوراوی هەبێت بۆ پۆستی سەرۆكی هەرێم״.\nلە بەرامبەریشدا سەعدی ئەحمەد پیرە وتەبێژی مەكتەبی سیاسیی یەكێتیی نیشتیمانیی كوردستان، بە ״ئاژانس״ی وت: ״داواكردنی پۆستی سەرۆکكۆمار چاكی و خراپیی یەكێتیی نییە، بەڵكو ئیستحقاقی هەڵبژاردنە، كە یەكێك لە پۆستە باڵاكانی عێراقی بەر دەكەوێت.״\nوتیشی: ״ئێستا هیچ هۆكارێك نییە، پۆستی سەرۆككۆمار لە یەكێتیی وەربگیرێتەوە، بەڵام سەركردایەتیی یەكێتیی لە ڕۆژی شەممەی داهاتوو كۆبوونەوە دەكات و بڕیار دەدات چ پۆستێك پەسەند بكات״.\nورد و درشتی مۆندیال\nنیوەی جڤاتی نیشتیمانیی گۆڕان داوای گۆڕانكاریی دەكەن\nمه‌ترسییه‌كانى سه‌ر عه‌فرین\nبه هۆی داڕوخانی بورجێك له تاران 30 كه‌س گیانیان له‌ده‌ستدا\n٧ هۆکار کە بووە هۆی دەستلەکارکێشانەوەی سەردار قادر\nكاوه محه‌مه‌د: تورکیا پارەی نەوتی کوردستان لە هالك بانك دەداتەوە بە بەغداد


بە پێشنیاری نوێنەرێکی پەرلەمانی ئەورووپا;\nدەمیرتاش دەبێتە کاندیدی وەرگرتنی خەڵاتی ساخاڕۆف\nئەندامێکی یەکێتی ئەورووپا ئەو پێشنیارەی داوە کە سەلاحەددین دەمیرتاش بۆ وەرگرتنی خەڵاتی ساخارۆف کاندید بکرێت.\n۷ ساڵ زیندانی بۆ براوەتەوە؛\nشارەوانێکی دیکەی کورد لە تورکیا دەستگیر کرا\nدوابەدوای دەستگیر کرانی مەلەکە گوکسو، شارەوانی کارایازی لە پارێزگای ئەرزڕووم دادگا سزای ٧ساڵ و نیو زیندانی بە سەر ئەو شارەوانە کوردەدا سەپاند و رەوانەی زیندانی پالاندوکنی ئەرزڕوومی کرد.\nبە بەشداریی ڕێکخراوە مەدەنییەکان؛\nڕێپێوانی " مەرگ بۆ تیرۆریزم، بانگهێشت بۆ برایەتی" بە بەشداری ڕێکخراوە مەدەنییەکانی تورکیا و بەشداری خەڵک لە شارە کوردنشینەکانی سیرت، بینگول، ئەلازیغ، ئاگری، تونجلی، شانلی ئورفا، وان، هەکاری، مووش، بیتلیس، باتمان، ماردین و شڕناخ بەڕێوە چوو.\nسكاڵای دادستێنی ئامەد دژی لەیلا گۆڤەن\nدوابەدوای دوایین لێدوانی لەیلا گۆڤەن، نوێنەری هەکاری لە پەرلەمانی تورکیا، دادستێنی کۆماری تورکیا لە ئامەد، دژی ناوبراو بە تۆمەتی پڕوپاگەندە بۆ گرووپە تیرۆریستییەکان سکاڵای نووسیوە.\nلەیلا گۆڤەن هۆشداریی دا:\nحکوومەتی تورکیا دەکەوێتە دەستی کوودەتاچییەکان\nنوێنەری هەکاری لە پەرلەمانی تورکیا لە لێدوانێکدا بە ئاماژە بە قەیران لە دەسەڵاتداری ئەو وڵاتە ڕایگەیاند: ئەگەر دۆخ لە تورکیا بەم شێوە درێژەی هەبێت هەر ئەو جۆرەی کە عەبدوڵلا ئۆجەلانیش ڕایگەیاندووە، تورکیا جارێکی دیکە دەکەوێتە دەستی کوودەتاچییەکان.\nکوژرانی ٥ هێزی پەکەکە لە تورکیا\nئەنقەرە لە کوژرانی ٥ هێزی پەکەکە لە ئۆپەراسیۆنی هێزەکانی ژاندرمای ئەو وڵاتە هەواڵی دا.\nمەزلووم کۆبانی ڕایگەیاند:\nنێوبژیڤانی ئەمریکا لە نێوان تورکیا و کوردەکانی سووریا\nفەرماندەی گشتیی هێزەکانی سووریای دیموکراتیک لە ناوبژیگەریی ئەمریکا لە نێوان دەوڵەتی تورکیا و کوردەکانی سووریا هەواڵی دا.\nماتەمینی حسێنی لە تورکیا\nبە بۆنەی دەیەی موحەڕڕەم هەموو شەوێک تازیەباران لە شارەکانی تورکیا ماتەم دەگرن.\nشەڕڤانانی یەپەگە گرێ سپیان چۆڵ کرد؛\nیەکەم گەشتی هێزەکانی ئەمریکا و تورکیا لە ناوچەی ئارامی سووریا\nیەکەم گەڕانی هێزەکانی ئەمریکا و تورکیا لە ناوچەی ئارامی باکووری سووریا دەستیپێکرد.\nئەندامی ئەنجومەنی پارێزەرانی ئامەد:\nئەگەری دەرکردنی ١٣ شارەوانی کوردی تورکیا هەیە\nئەندامی ئەنجومەنی پارێزەرانی ئامەد بە ئاماژە بە دۆخی شارەوانە کوردەکانی سەر بە هەدەپە لە پارێزگای ئامەد، ڕایگەیاند: ئەگەری دانانی سەرپەرەشت بۆ ١٣ شارەوانی دیکەی ئەو پارێزگایە لە ئارادایە.\nمیدیای فەرمی تورکیا ڕایگەیاند:\nکوژرانی سەرکردەیەکی باڵای پەکەکە لە خواکورک\nمیدیای فەرمی تورکیا ''کوژرانی'' سەرکردەیەکی پارتی کرێکارانی کوردستان (پەکەکە)ی لە خواکورک راگەیاند.\nبۆ چارەسەریی پرسی سووریا؛\nسەرۆک کۆمارانی ئێران، تورکیا و ڕووسیا کۆدەبنەوە\nوتەبێژی سەرۆک کۆماری تورکیا ڕایگەیاند: کۆبوونەوەی بەرپرسانی ئێران، تورکیا، ڕووسیا سەبارەت بە سووریا ٢٥ ی خەرمانان بەڕێوە دەچێت.\nداخوازیی کوردی سووریا بۆ دانوستان لەگەڵ دیمەشق/ شەڕ کۆتایی بە ئاسایشی تورکیاش دێنێت\nهاوسەرۆکی ئەنجومەنی سووریای دیموکراتیک جەختی کرد کە ئەو ئەنجومەنە خوازیاری دەستپێکردنەوەی دانوستان لە گەڵ دیمەشقە.\nنامەوێ لە ناتۆ بکشێمەوە/ڕەنگە تورکیا بە تەنیا هێرش بکاتە سەر سووریا\nسەرۆک کۆماری تورکیا بە ڕاگەیاندنی ئەوەی کە وڵاتەکەی نایەوێ لە ناتۆ بکشێتەوە، لە ئەگەری ئۆپەارسیۆنی سەربەخۆی وڵاتەکەی لە سووریا هەواڵی دا.\nشارەوانی نوێی ماردین ۱۵۰ فەرمانبەری دەر کرد\nسەرپەرشتی نوێی شارەوانیی ماردین ١٥٠ فەرمانبەری شارەوانیی ئەو شارەی لە کار دوور خستەوە.\nوەزیری دەرەوەی تورکیا باسی کرد:\nمەرجی تورکیا بۆ کشانەوەی سەربازی لە خاکی سووریا\nمەولوود چاوش ئوغڵوو، وەزیری دەرەوەی تورکیا لە لێدوانێکدا بە ئاماژە بە گۆڕانکارییەکانی ئەم دواییە لە ئەدلەبی سووریا، ڕایگەیاند: ئەگەر رێگاچارەیەکی سیاسی بۆ قەیرانی سووریا بدۆزرێتەوە سەربازانی تورکیا لەو وڵاتە دەچنە دەرەوە.


سەرۆك كۆمار، لە مێرگەپان پێشوازیكرد لە نوێنەری سكرتێری گشتی نەتەوە یەكگرتوەكان | KURDPLAT\nسەرۆك كۆمار، لە مێرگەپان پێشوازیكرد لە نوێنەری سكرتێری گشتی نەتەوە یەكگرتوەكان\nکوردپلات 9/13/2020 07:17:00 م ليست هناك تعليقات\nلەپێشوازیکردنی بلاسخارد، سەرۆک کۆمار: هەڵبژاردنەکانی داهاتوو چارەنوسسازە بۆیە دەبێت پاک و بێگەرد بێت، دەستەبەری نوێنەرایەتی راستەقینەی خەڵک بکات دوور لە ساختەکاری\nئەمڕۆ یەکشەممە ٢٠٢٠/٩/١٣ سەرۆک کۆمار د.بەرهەم ساڵح، لە مێرگەپان پێشوازیکرد لە جێنین هێنیس بلاسخارد نوێنەری تایبەتی سکرتێری گشتی نەتەوە یەکگرتووەکان لە عێراق.\nلەو دیدارەدا جەختکرایەوە لەسەر پشتیوانیکردنی ڕاگەیەندراوی مەرجەعیەتی باڵای ئاینی ئایەتوڵا سەماحەتی سەید عەلی سیستانی سەبارەت بە هەڵبژاردنی پەرلەمان کە بڕیارە ساڵی داهاتوو ئەنجامبدرێت.\nسەرۆک کۆمار جەختدەکاتەوە کە ئەم ھەڵبژاردنە چارەنوسسازە بۆیە پێویستە رێوشوێنی تۆکمە بگیرێتەبەر بۆئەوەی دەرەنجامی باوەڕپێکراو و متمانە بەخشی لێبکەوێتەوە و لەسۆنگەیەوە بەرنامەی حکومەت لە ھێنادی دادپەروەری کۆمەڵایەتی جێبەجێ بکرێت و رووبەڕووونەوەی گەندەڵی و گەندەڵکاران بکات و ھۆکارێک بێت بۆئەوەی رۆڵی هێزە ئەمنیەکان پتەو بکات و شکۆی دەوڵەت بگەڕێنێتەوە و چەکیش لە دەستی حکومەتدا بهێڵیتەوە.\nلەدیدارەکەدا سەرۆک کۆمار جەختیکردەوە لەسەر پێویستی پەیڕەوکردنی نەخشەرێگایەکی گونجاو بۆ سازکردنی هەڵبژاردنەکان، کە سەرەتا بە تەواوکاری یاسای هەڵبژاردنەکان بەشێوەیەکی دادپەروەرانە دەسپێبکات و ھەروەک چۆن دەستەبەری نوێنەرایەتی راستەقینەی گەل بکات لەسەرانسەری عێراق بەجۆرێک رەنگدانەوەی ویستی ئازادانەی تەواوی ڕۆڵەکانی گەل بێت لە پرۆسەی ھەڵبژاردنی نوێنەرەکانیان بەبێ هیچ فشار و گوشارێک کەئەمەش وادەکات دەرنجامەکەی هاوتابێت لەگەڵ ویستی گەل بەئاڕاستەی گۆرانکاری و پابەندبوونی تەواو لە بابەتی نوێنەرایەتیان لە حکومەت و ئەنجومەنی نوێنەران.\nسەرۆک کۆمار راشیگەیاند قۆناغی دوای تەواوکاری یاسای ھەڵبژاردنەکان، قۆناغی دووەمی پڕۆسەکە دێت کە قۆناغێکی گرنگترە ئەویش بریتیە لەدەستەبەرکردنی پاکترین و بێگەردترین پرۆسەی هەڵبژاردن، بۆ ھێنانەدی ئەو ئامانجەش پێویستە رێوشوێنی یەکلاکەرەوە و بنبڕ بگیرێتە بەر بۆ رێگەگرتن لە ساختەکاری و تەزویر لە پرۆسەکەدا، کە چارەنوسی ھەموو رۆڵەکانی گەلی عێراقی پێوە گرێدراوە.\nسەرۆک کۆمار دووپاتیکردەوە هەڵبژاردنەکانی داهاتوو گرنگن چونکە دوای ئەو خۆپیشاندانە میلیانە دێت کە داوای چاکسازی و گۆڕانکاریان کرد و خواستیانە هەڵبژاردنی داهاتوو رەنگدانەوەی رای گشتی و نیشتیمانی و داواکاری بۆ واقعی نوێی ژیانی نوێی سیاسی بێت لەپێناو پێشکەشکردنی خزمەتگوزاری شایستە بە گەلی عێراق و بەردەوامکردنی ڕەوتی کاروانێکی ئاشتیانە لە بەدیهێنانی چاکسازی بەڵیندراو.\nھەروەھا سەرۆک بەرهەم ئاماژەیدا بە گرنگی دەستەبەرکردنی دەرفەتی بەشداری چونیەک و یەکسان لە هەڵبژاردنەکان بۆ سەرجەم هاوولاتیان بە هەموو پێکهاتەکانیانەوە کردەوە لەڕێگای نەھێشتنی گرفتە تەکنیکی و یاسایی و کارگێڕیەکانەوە بۆئەوەی پڕۆسەکە بەجۆرێک بێت تاوەکو ئاوارە و لێقەوماو دەربەدەر و ئەوانی دیکەش دەرفەتی بەشداریکردنی ھاوسەنگیان بۆ فەراھەم بکرێت.\nلەبەشێکی دیدارەکەدا سەرۆک کۆمار جەختیکردەوە لەگرنگی هەماهەنگیکردنی نوێنەرایەتی نەتەوە یەکگرتوەکان لەگەڵ کۆمسیۆنی هەڵبژاردنەکان لە پرۆسەی چاودێریکردنی کۆی قۆناغەکانی هەڵبژاردن بۆ چاودێریکردن و سەرپەرشتیکردنی پرۆسەیەکی پاک و بێگەرد و پتەوکردنی متمانە ھاووڵاتیان و دڵنیای لای دەنگدەران بەھەڵبژاردنەکان کە ئەمەش خواستێکی گشتی میللی و سیاسی و نیشتیمانییە.\nهەر لەو دیدارەدا جەختکرایەوە لە پێویستی پشتیوانیکردنی هەنگاوەکانی بەرەنگاربوونەوەی گەندەڵی کارگێری و دارایی و بەهێزکردنی رۆڵی هێزە ئەمنیەکان لەپرسی سنوردارکردن و ھێشتنەوەی چەک تەنیا لەدەستی دەوڵەتدا، ھەروەک چۆن جەختکرایەوە لە ئامانج و ئیرادەی چاکسازیکردن لە دامەزراوەکانی دەوڵەت و پاڵپشتیکردنی سەقامگیری عێراق و ئاستەنگیەکانی بەردەمی و پارێزگاریکردنی سەروەریەکەی و ریگریکردن لەوەی عێراق ببێتە گۆڕەپانی یەکلایکردنەوەی ناکۆکییەکان کەئەمەش مافێکی نیشتیمانیە و دەشبێتە دەستپێکی ھاوبەشیەکی نیشتیمانی و هەرێمایەتی و نێودەوڵەتی گرنگ.